Ingeniari izatera jolasten - Emakumeak zientzian\nGaur arratsaldean batxilergoko hamabost ikaslek parte hartu dute Emakumeak Zientzian programaren barruan antolatutako ingeniaritzarako orientazio-tailer batean. Ingeniari izatera jolastuz jardueraren helburua 14 eta 17 urte bitarteko gazteek karrera teknikoekiko duten interesa hurbiltzea eta sustatzea da.\nTecnunek, Nafarroako Unibertsitateko Ingeniaritza Eskolak, jolasaren bidez ingeniari baten lana zein den irakasteko tailerra antolatu du. Taldeka banatuta, automobil baten eraikuntza simulatu dute. Iñigo Gutierrez irakasleak ingeniaritzaren adarrak zeintzuk diren eta produkzio-fase bakoitzean zein paper jokatzen duten erakutsi die.\nParte-hartzaile batzuek autoa marraztu eta diseinatu dute, beste batzuek ingeniari elektriko, elektroniko edo telekomunikazioetako ingeniari baten rola hartu dute eta funtzionamendua aerodinamikan, sistema elektrikoan edo elektronikoan pentsatuz garatu dute. Bestalde, zenbait parte-hartzailek produkzio-prozesua diseinatu dute diagrama baten bidez eta autoa muntatzeaz arduratu dira.\nIngeniarien lana emakumeengana hurbiltzeko asmo berdinarekin, datorren ostegunean, otsailaren 17an, eskola taldeei zuzendutako mahai inguru interesgarria ere antolatu dugu: “Emakumeak Ingeniari” izenburuarekin, non ikasle gazteek lau emakume ingeniariren ibilbideari buruz entzun eta zalantzak haiekin partekatzeko aukera izango duten.


Tornozulotik: Plantillari buruzko datu gehiago\nPlantillari buruzko datu gehiago\nPlantillaren osaerari buruzko datu gehiago ematen dizkigu Diario Vascoko gaurko aleak. Duela bi aste 35 arraunlari zituela zioen Mendi entrenatzaileak Irutxuloko HITZAn; gaurko albistean, bat gehiago, 36, dituela jakinarazten digu.\nAurten etorri diren arraunlarien arteko berri esanguratsuena Unai Luzuriaga "Txinpart" traineruan izango dela jakitea da; erretiratzeko edo aurten atseden hartzeko asmoa zuela zabaldu izan da, baina, antza, Donostiarrako tostetan ikusi ahal izango dugu. Berri bikaina, dudarik gabe.\nDonostiara zetorrela ez genekien beste arraunlari berria Iker Iturralde da (oker ez banago iaz hasi zen arraunlari hau San Pedron, eta Trintxerpen utzia aritu zen). Zehaztutako bi horien ondoan, lehen ere aipatutako Cascante, Kortadi, Enriquez, Andonegi, Iglesias, eta Clavijoren berri ematen digu egunkariko albisteak. Asier Lopez patroi izango dela ere berretsi du.\nIaztik hona abantaila bat badela dio Mendik: alderdi teknikoa. Izan ere, iaz arraunkera ezarri behar izan zuen, eta etxeko arraunlariek esfortzu hori nolabait egina dute, aurten asimilatua izango dute arraunkera; berriek bateratzea izango da erronka, taldea osatzea.\nEgilea: Tornozulotik - 00:01\nEtiketak: Donostiarra (kirola)\nDonostiarren emaitzak Tamesisen\nUrki eta Arraun, Tamesisera\nGora Arraunak eta Donostia\nBlogak urte 1 bete du


Nyungwe Mountain Rain Forest – Ruanda ZUZENEKO\nNyungwe Forest Parke Nazionala hego-mendebaldean Ruanda parke nazional bat da, Burundi mugan Lake Kivu hegoaldeko. Parkea sortu zen 2004 eta gutxi gorabehera, azalera 970 km² Rainforest-, banbuzko, larre, Zingiretako, eta zohikaztegiak. Hurbilen dagoen hiria Cyangugu da, 54 km ekialdean. Mount Bigugu parkearen mugen barruan dago\nNyungwe animalia espezie aniztasuna du, Afrikan kontserbatzeko lehentasuna. Basoa non eskala handiko hainbat biogeografikoetatik tokiak bete eskualde bat dago eta lurreko biomes barietatea microhabitats span handia ematen landareak eta animaliak hainbat espezie.\nParkea dauka 13 primate espezie ezberdinak (25% Afrika 's guztira), 275 hegazti-espezie, 1068 landare-espezie, 85 ugaztun espezie, 32 anfibio eta 38 narrasti espezie. Animalia horietako asko bakarrik Afrikako Rift Albertino ecoregion aurkitu diren espezie-gama mugatuko dira. Izan ere, aurkitu hemen espezie endemiko kopuru baso beste edozein baino handiagoa da inkestatutako izan du Rift da Albertino.\nOhiko txinpantze (Pan troglodytes)\nAdolf Friedrich 's Angola Colobus (Colobus angolensis ruwenzori)\nL 'Eztul ' s Monkey (Cercopithecus l 'hoesti)\nZilarrezko Monkey (Cercopithecus doggetti)\nHamlyn 's Monkey (Cercopithecus hamlyni)\nRed-buztanluzea Monkey (Cercopithecus ascanius)\nDent 's Mona Monkey (Cercopithecus denti)


Kronikgune filiazio-gida berria: irizpide bateratuak egiletzaren sinaduran - Kronikgune\nKronikgune filiazio-gida berria: irizpide bateratuak egiletzaren sinaduran\nEuskal Sistema Sanitarioak (ESS) egiletza-aipamena zein filiazio instituzionala bateratzeko beharrari heldu dio. Horretarako, jarraibide batzuk egin dira, eta Osasuneko sailburuordearen 2019ko martxoaren 5eko Ebazpenaren bidez onartu dira (apirilaren 16ko EHAA). Osasun Sailaren webgunean bertsio kontsolidatua kontsulta dezakezu.\nJarraibideen xedea da irizpide berdinak aplikatzeko gidalerro batzuk eskaintzea, ESSko edozein erakundetan lan egiten duten egileen izenak eta filiazioak bateratu ahal izateko. Kontuan izan behar duzu jarraibideak betetzeak mesede egiten diola lan egiten duzun erakundeari, ikusgarritasuna ematen baitio.\nHorregatik, lana errazteko eta, argitaratzen duzunean, zure sinadura eta filiazio instituzionala egoki jartzeko, Kronikgune Institututak gida labur hau prestatu du zenbait adibideekin:\nFiliazio Instituzionalaren Gida\nZalantzarik izanez gero, jarri harremanetan gure erakundeko erreferentziazko pertsonarekin: Janire Flores (jflores@kronikgune.org)\nBy kronikgune|2020-09-10T15:27:27+01:0010 September 2020|


Erosi Keto Eat&Fit Fuerteventuran\nKapsulak Keto Eat&Fit Fuerteventuran\nKeto dieta bhb konplexuarekin pisua galtzeko Fuerteventuran\nEspainia osoak daki keto dietaren onurak eta eraginkortasuna. Orain oso erraza bihurtu da zetosian sartzea, Keto Eat & Fit kapsula bereziak daudelako. Pisua galtzeko erraz sendagai hau arrakastaz erosteko, utzi eskaera eskaera orriaren bidez, idatzi zure telefono zenbakia eta izena webgune ofizialeko eremu berezietan. Ordubete barru enpresako zuzendariak deituko dizu laster eta eskaera, entrega eta aholkuak emango dizkizu eta eskaera egin. Gaur egun bakarrik Keto Eat & Fit kapsulak saltzen dira preziorik onenean - € 39. Ordainketa zure posta bulegoan posta bidez edo mezularitza bidez ordaindutako paketea jaso ondoren.\nNola erosi Fuerteventuran Keto Eat&Fit\nKetosi bidez pisua galtzea erraza da Keto Eat & Fit Fuerteventuran kapsulekin\nKapsula hauek oso ezagunak direnez gero, droga honen itxurapean, gero eta faltsifikazio gehiago ekartzen hasi dira Fuerteventurara. Erositako produktuaren kalitatea ziurtatzeko, merezi du Espainian eskatzea eta erostea zuzenean webgune ofizialean hornitzaileari. Besterik gabe, inprimakia bete eskaera onartzeko. Idatzi zure izena eta telefono zenbakia eta itxaron operadorearen deiari, zeina zurekin harremanetan jarriko baita ahalik eta azkarren, eskaera eta ordainketa posta bidez egingo dituen. Lortu deskontua% -50. Sustapenaren baldintzak mugatuak dira. Bere prezioa € 39 da. Paketea zure eskuetan jaso ondoren posta bulegoan edo Fuerteventuran mezularitzan jaso ahal izango duzu. Bidalketa kostu zehatza aldatu egin daiteke hiri batetik bestera.\nPisua galtzea osasuntsu izateko 25 aholku\nPisua galtzeko 25 aholku osasuntsu, jan ezazu zure denbora kontrolatu, lo gehiago egin - Kilogramo gutxiago, hiru barazki, ale osoetara aldatu, hirugiharra ezabatu, zure pizza egin, azkar maiz, 100 kaloria gehiago erre.\nEskatzeko Keto Eat&Fit Fuerteventuran % 50 bakoitza


Lehendakariak 140 milioi euroko programak iragarri ditu Euskadin enplegu-sorrera sustatzeko - SPRI\nLehendakariak jakinarazi du Euskadin enplegua sortzeko lau neurri onartu direla. Guztira 140 milioi euro dira Covid-19ko krisiaren ondorioz suntsitutako enplegua berreskuratzeko lehentasunari erantzuteko\nLehendakariak jakinarazi du Euskadin enplegua sortzeko lau neurri onartu direla. Guztira 140 milioi euro dira Covid-19ko krisiaren ondorioz suntsitutako enplegua berreskuratzeko lehentasunari erantzuteko: Urkulluk azaldu duenez, honako hauek dira gaur goizean onartutako laguntzen jarduera-eremuak:\n42 milioi euro Udalek enplegua sustatze aldera tokiko planak abian jartzeko.\n66 milioi euro langabezian dauden pertsonak prestatzeko.\nGazteei prestakuntza eta lana bultzatzeko “HEZIBI Programa”-ren edizio berri bat, 2,3 milioi euro inbertituz.\n30 milioi euroko gastua lanean ari diren pertsonei prestakuntza emateko.


Hardcore kontzertua - Ibaiarte, Arrasateko dendarie elkarteaIbaiarte, Arrasateko dendarie elkartea\n14 / Abe / 2018\nData: Abe 14 to Abe 14\nOrdua: 22:00 – 24:00\nAbenduak 14: 22:00\nSarrerak: 3 euro\nHardcore kontzertu indartsua eskainiko da ostiralean Gaztetxean.\nBlack Knives frantziar talde ezagunak euskal hardcore eszenako hiru bandarekin elkarbanatuko du oholtza: Broken Legacy (Oñati), Viborv (Gasteiz) eta Holy Txala (Urduliz).\nHardcore doinuak izango dira entzungai Abenduaren 14ean Arrasateko Gaztetxean. 4 talde igoko dira oholtzara, Euskal Herriko hiru eta frantziar bat. Azken hauek, Black Knives, oso ezagunak dira Europa mailan, Espainian emango duten kontzertutara bidean, Euskal Herrian egingo dute geldialdia. Madball, Agnostic Front eta beste hainbat talde ezagunekin joak dira Europako hardcore festibal onenetan.\nBeraiekin batera izango dira Broken Legacy oñatiarrak, metala eta hardcorea uztartzen duen talde gaztea, Viborv gasteiztarra, stonerra hardcorearekin batera nahastuz, oso zuzeneko gordina eta berezia eskeintzen du, Fears Away, Fourscore eta beste talde batzuetan ibili diren musikari beterano hauen azken banda da, eta Holy Txala talde bizkaitarra, hardcore bizia eta zuzeneko indartsua eskeiniz, bizkaitar gazte hauek oholtza hankaz gora jartzen dute.\nKontzertua 22:00etan hasiko da, ateak 21:30 zabalduko dira eta sarrera 3€ besterik ez dira izango.\nKontzertuko antolatzaileoi gustatuko litzaiguke eskerrak ematea AGAKOri, erakutsitako prestutasunagatik eta jarritako erreztasun denagatik kontzertu hau aurrera eramateko, beraien egitaraua kontzertuko planera moldatuz.\nTestua: Adrian Ugalde / Kartela: Kontzertuaren antolatzaileak / 2018ko abenduak 10, astelehena / Iturria: mondraberri.com


Dimako Udala - Arratiako Udalen Mankomunitatea\nUdalen Mankomunidade hau, hasikeran Arratiako Mankomunidadea eritxona, 1981. urtean sortu zan Arratiako udalerrietako zinegotzi batzuen kezkak bultzatuta, herrientzat hain garrantzitsua dan kontu bati aurre egiteko: etxez etxeko zabor-bilketea. Hareen ustetan, zerbitzua errentagarriagoa izango zan udalerri guztientzat zerbitzua Mankomunidadearen esku itxita.\nIldo horretatik, Igorreko Udalak eroan zituan Mankomunidadearen izaera juridikoa eta administratiboa sortzeko gestinoak. Era berean, sortzekotan zan Mankomunidadeko kide izateko erabagia hartu eben honako udal honeek: Bedia, Lemoa, Dima, Arantzazu, Artea, Areatza eta Zeanuriko udalek.\n1981. urtean, estatutu batzuk egin eta izapidetu ziran, ondoren administrazino ezberdinek onetsia emon eien (Eusko Jaurlaritza, Foru Aldundia, Herri Administrazinoetako Ministerioa, Estatu Kontseilua), hori guztia tokiko erakunde barria sortu ahal izateko.\n1982ko urtarrilaren 29an Mankomunidadea eratzeko batzarra izan zan, gorago esan diran udalek egindako izentapenak oinarritzat hartuta: garai haretan ordezkari bi ziran udalerri bakotxeko.\nBatzar haretan Mankomunidadeko lehen lehendakaria izendatu zan, Jose Ramon Bustinza Arriortua jauna hain zuzen be; ganera, lehendakariordea eta Gobernu Batzordea be izendatu ziran.\nKokapena: Elexalde, 49


"Familian txapeldun bat nahi baduzu, entrena zaitez zeu, utzi umeari pozik jolasten" - Jendartean\nHasiera » Haurren haziera » “Familian txapeldun bat nahi baduzu, entrena zaitez zeu, utzi umeari pozik jolasten”\nAtalak: Haurren haziera, Hezkuntza, Kirola\n“Familian txapeldun bat nahi baduzu, entrena zaitez zeu… Bitartean utzi zure seme-alabari pozik jolasten”. Haurren arteko partidetan, halako kartelak jartzen hasiak dira joko-zelaietan, gurasoei zuzenduak. Edo beste hau: “Mesedez, gogoratu: umeak dira; hau jolas bat da; entrenatzaileak boluntarioak dira; arbitroak gizakiak dira; hau ez da Munduko Kopa”. Izan ere, harmailetan batzuetan ematen diren ikuskizun tamalgarriek bi errudun nagusi dituzte, adituen esanetan: txikitatik lantzen den kirol eredua eta gurasoek seme-alabengan (semeengan, bereziki) jartzen dituzten espektatibak.\nMedikura, semearen errendimendua hobetzeko substantzien bila\nJakina, umeek kirolaren baloreak barneratzea eta ongi pasatzea bilatzen dute entrenatzaile eta guraso askok, baina harmailetan maizegi nagusitzen da jarrera erasokorra. Gurasoek pentsatzea euren umea berezia dela ohikoa da, baina ulergarriena litzateke umeak berak sinestea kirolari izar bihurtuko dela, eta ez gurasoak. Esanguratsua da Jose Manuel Gonzalez Aramendi medikuak kontatu ziguna, errendimendua hobetzeko substantzien ugaritzeaz: “Gizon bat semearekin etorri zen nire kontsultara eta aitari esan nion ‘lasai, ez diot ezer emango mutilari’, eta gizonak, ‘a ez?… Orduan goazen’. Errealitatearen isla da, jende askorentzat kirolari profesionala izatea delako dagoen gauzarik onena; famatua, sozialki aitortua, diruarekin… Eta guraso ugarik hori bultzatzen dute euren haurrengan”.\nLiskarren %90 futbol mundutik datoz, eta ez da kasualitatea\nKirol Justiziaren Euskal Batzordera iristen diren gurasoen arteko liskarrei buruzko instantzia gehien-gehienak, %90 inguru, futbol mundukoak direla gaineratu zuen Dorleta Ugalde Usandizaga Eusko Jaurlaritzako Kirol zuzendaritzako kideak, “futbolaren inguruan sortzen den kultura eta espektatibengatik. Jada ez da jokoa, guda moduko bat da. Eskola-kirolean Infantil mailako Euskadiko txapelketak antolatzen aritu naiz, hogei modalitatetan, eta kontaktua dagoen kiroletan sortzen da arazo gehien, lehenengo futbolean eta ondoren eskubaloian, baina errugbian ez daukat halakorik eta errugbian baino kontaktu handiagorik… Kirol bakoitzak zein espektatiba sortzen dituen, sozialki zein presentzia duen, horrek asko baldintzatzen du gurasoek haurrenganako duten jarrera. Eskubaloian oso ona izateak ziurrenik ez du bere inguruan hainbesteko garrantzirik izango, saskibaloian ona baldin bada izango du garrantzirik, eta futbolean bada, zer esanik ez. Kate bat sortzen du horrek”.\nErrua ez da gurasoena (bakarrik)\nTxikitatik batzuetan sustatzen den kirol ereduak ez du laguntzen. Hainbatetan, motrizitatearen aldean errendimendua hobesten baita, lankidetzaren aldean lehia, errespetu eta kiroltasunaren aurretik emaitza… Adibiderako, Ugaldek ikusitakoa: Infantil mailan, entrenatzailea mutiko bati etxean gelditzeko eskatzen, beste batek haren izenean jokatu dezan finala.\n“Zorionez, beti ez da horrela”, gehitu zuten.\n– Jolastu Nahi Dut: Eskola kirolean ikusleen jokaera egokiak bultzatzeko kanpaina.\n– Noiz uzten dio kirolak dibertsio izateari?\n– Haur-futboleko ikuskizun tamalgarriei aurre egiteko, autoarbitrajea.\n– Guraso ipurterreentzat komikia.


Politika arrazistak salatzeko elkarretaratzea egingo du bihar Harrera Sareak : Bidasoko Hitza\nPolitika arrazistak salatzeko elkarretaratzea egingo du bihar Harrera Sareak\nHarrera Sareko kideek Kanariar Uharteetan jarri du fokua. Elkarretaratzea San Juan plazan egingo dute, 11:30ean hasita.\nJoan den urtarrilaren 26an zirkulazio askatasuna exijitzeko egindako manifestazioan bildutako irudi bat.\nIrungo Harrera Sareak politika arrazistak salatzeko elkarretaratzera deitu ditu irundarrak biharko (larunbata). 11:30erako prestatu dute bilkura, San Juan plazan.\nKanariar Uharteetan gertatzen ari denean jarri dute fokua Harrera Sarekoek. “Migranteekin eta kanariarrekin elkartasuna adierazteko” izango da biharko elkarretaratzea: “Migranteak itsasoan galdutakoak dira, eta kriminalak bezala hartzen dituzte. Faxistak hauspotzen ari dira”.


Generación Erasmus – leireariz\nNovember 15, 2010 March 21, 2012 leireariz\nDesde San Fermín a Suecia, Francia, Escocia, Holanda y Estados Unidos. Hace unos años estos eran viajes para los intrépidos o los acaudalados. Pero ahora es raro, muy raro, encontrar una generación de la Ikastola sin un alumno que haya salido a “hacer las Américas”, aunque sea fuera de América. Adriana Corral, Nerea Oreja, Maitetxu Zabalza, Nerea Alonso y Goizane Ros lo han hecho. Cuatro años después de graduarse en la Ikastola, las cinco acaban de terminar o empezar su año en el extranjero. Una experiencia que, sin apenas dudarlo, recomiendan a todos los alumnos.\n2007ko uztailean amaitu zuten bostek Batxilergoa. Orduan selektibitatea, Ikastolako festa, graduazioa eta hainbeste desiratutako uda zetozen. Baina hilabete pare bat besterik ez ziren falta haien bizitzako kapitulu berria idazten hasteko. Adriana eta Goizane Iruñean gelditu ziren. Bata Enpresen Administrazioa Unibertsitate Publikoan eta bestea Farmazia Nafarroako Unibertsitatean ikasteko. Gainontzekoek orduan utzi zuten Iruñea. Nerea Alonso Donostian gelditu zen Deustuko Unibertsitatean Komunikazioan aritzeko eta bitartean, Maitetxu Zabalza eta Nerea Oreja Salamankaraino joan ziren Ingenieritza Geologikoa eta Filologia Hispanikoa jorratzera. Lau urte pasa dira eta orduan hasitako kapitulo hura ixteko zorian daude. Aurretik beste bat ere ireki ondoren: Kanpoan egotearena.\nDenek nahi zuten hizkuntza berria praktikatzea eta bidaiatzearekin batera kultura eta jende ezberdinak ezagutzea. Nerea Alonsok, aurten Herbehereetan dagoena, atzerrian ikastea “ezinbesteko esperientzia” bezala ikusten zuen, eta Maitetxu Zabalzak, Eskoziatik, “gauza berriei aurre egiteko momentua!” zela zioen\nProiektu berri bat hasi behar dutenen irrikia sentitu zuten denek. Baina baita beldurra ere. Ingelesez diren klaseak jarraitu ahal izango ditut? Etxekoak gehiegi botako ditut faltan? Lagunekin moldatuko naiz?, edo Goizane Ros bezala urrunago joaten zirenentzat: “Maletak ongi ailegatuko zaizkit?”. Etxea utzi baino lehenagoko asteak kezkaz beterik ziren. Maletak, bisadoak, paperak, agurrak… Nerbio hutsa.\nGoizane Ros Floridara ailegatu zen iaz. Estatu Batuetako ikasle bizitzaren inguruan zuen erreferente bakarra serie eta pelikulena zen. “Eta egia esan, herrialde oso aunitz eta ezberdina izan arren, niri tokatu zitzaidana bertan ikusitakoarekin antza haundia zuen”, dio. Pentsamendu eta kolore guztietako jendea zegoen, kirolen inguruan antolatutako mundu bat eta nerabeentzako serieetan ikusten den bezala, zaletasun bakoitzerako taldeak. Antzerki taldea, animadoren taldea eta, nola ez, frisbee taldea.\nGutxi gora behera, denek aurkitu zuten esperotakoa. Nerea Orejarentzat, Paris zen bere ametsetako hiria. Amèlie pelikulan ikusitakoak maitemindu zuen, eta errealitateak ez zuen damutu. “Hiriak kulturara iristeko erraztasun asko ematen ditu”. Bost bat eurorengatik, opera, ballet eta antzerkiak ikusten zituzten, beste askotan, Musée d’Orsay bezalako museoak bixitatu eta horrekin asetzen ez baziren, tabernetan dozena bat jazz kontzertu zituzten.\nNerea Alonso eta Adriana Corralentzat hotza izan da haien bidaietako klabe bat. Nerea Groningenen da momentuan, Holandan eta hango jendearen hoztasunak harritu zuen hasiera batean. “Oso zuzenak dira holandarrak, oso errespetatsuak inguruko arau sozialekin, esaterako, eta ez da oso ohikoa bere emozio eta sentipenak argi erakusten dituen holandarra. Hori bai, nahiz eta horren zorrotzak izan, oso jatorrak dira ingurukoekin”, dio. Arau sozial hoien artean, txirrindulaz joatearena da ohikoenetariko bat. Nereak entzuna zuen hango bidegorrien garrantzia, baina milaka txirrindulez beteriko aparkalekuek harritu zuten.\nAdriana Corral Suedian egon zen iaz, eta Nerea bezala, jendearen seriotasuna gogoratzen du. “Hizkuntzak asko baloratzen dituzte eta ia denek gutxienez bi dakizkite”, dio. “Gu baino askoz lehenago bazkaltzen eta afaltzen dute eta endak ere lehenago ixten dituzte”.\nBaina jendea alde batera utziz, dirudienez paisaia izan zen Adriana gehien harritu zuena. “Hiru hilabete eman genituen elurrez inguratuta”, dio. Hotza, gogorrena izateaz gain, politena ere izan zen.\nEsaterako, Zirkulo Polarrera egindako bisitaren parte garrantzienetariko bat izan zen. Adrianarentzat, Kiruna hirira egindako bisita izan zen gauzarik politena. Izan ere, han txakurren bidez gidatutako trineoetan ibili ziren, baita elurrezko motorretan ere.\nMaitetxu Zabalza Edinburgon da, eta hotza baino, haize boladek harritu dute. “Adi egon behar duzu zakarrontzi kontainer, kartel edo seinale batek harrapatzea nahi ez baduzu!”, dio. Gainontzekoek bezala, Maitetxuk ere topatu du bere herrialde berriko estereotipoak frogatzeko momentua. Harentzat ez da bitxia kuadrodun gonak jazten dituzten mutilak kaletik topatzea edo zeltiar musika entzutea. “Urrenean beti dago gaita eskoziar beten doinua”.\nDena den, gainontzekoek bezala ere, harritu duten gauzak topatu ditu Maitetxuk. Kanposantuak adibidez. Izan ere, hiriko kanposantua, sakratua baino, parke arrunt bat dirudi. Jendeak liburuak irakurri, paseatu eta baita piknikak ere antolatzen dituzte.\nBaina bidai eta esperientzia kulturalaz gain, bidai hauek ikasi eta karreraren parte izateko dira batez ere, eta horri dagokionez, denek ezberdintasun haundiak ikusi dituzte haien herrialde eta gurearen arteko hezkuntza sistemarekin. Orokorrean, dena praktiko eta independienteago dirudi. Klase ordu gutxiago dituzte, eta orokorrean hori errezagoa dela uste dugun arren, ohituta ez daudenentzat zaila suerta daiteke. Hemengo Unibertsitate batean 100% azterketa bat izan daiteke. Azterketa zaila, baina liburua buruz ikasi eta klasera joan barik pasa daitekeena. Atzerrian ordez, azterketak errazagoak dira, baina lan konstantea beharrezkoa.\nGoizaneren kasuan harrigarriena teknologiaren erabilera izan zen. “Farmazian Klaseak bideoan grabatzen zituzten eta interneten jarri. Beraz ez zen beharrezkoa klasera joatea ere gehienetan”. Horrekin lotuta, denek nabaritu zuten nolabaiteko “informaltasuna”, Goizaneren kasua ere extremoena izanik. Estatu Batuetan ez dirudi formalago izateagatik ikasle hobea zarenik. Izan ere, klasean jan eta edan egiten zuten, nahi zutenean sartu eta irten, eta baita pijaman jantzirik joan ere.\nIkusitako guztiarekin ikasten da atzerrian. Egindako bidaiekin, bisitatutako museoekin eta klaseekin. Eta hasiera batean dena polita eta harrigarria dirudien arren, badira gogorrak diren ezaugarriak ere. Goizaneren kasua jarraituz, pobrezia eta herrialdearen “bipolartasuna” harritu zuten. Bere klaseko zorioneko jendearen eta kaleko jende pobrearen arteko ezberdintasuna. Farmazia ikasirik, Goizanek han praktikak egin zituen, eta dirudienez, “bazen jendea behar zituen pastilla guztiak eskatu ordez bat edo bi besterik erosten zituena dirurik ez zutelako”.\nEta, puntu guzti hauek ikusita, zerekin gelditzen dira gure ikasleak? Goizane eta Adriana esperientzia errepikatzeko irrikitan daude, eta iazkoaren ondoren, kanpoan bizitzen ikusten dituzte bere buruak. Nerea Alonsorentzat ordez, kontrakoa gertatu da. “Euskal Herrian zein ongi bizi naizen konturatu naiz Holandan, eta han bizitzeko uste nuen baino gogo gehiago ditudala ikusi dut”. Izan ere, onerako edo txarrerako, kapitulu honekin denek argitu dute zertxobait haien istorioa nolakoa izatea nahi duten.\nPrevious El hedor de la libertad\nNext fcom negocia un intercambio de investigadores y alumnos con la Universidad Lomonosov (Moscú)


Gueñesko Udala - Agenda 21\nTokiko Agenda 21 Udal Plan Estrategikoa garatzeko dokumentua da. Udalerriko ingurumen-, ekonomia- eta gizarte-politikak integratzen ditu irizpide iraunkorrak erabiliz. Dokumentua ordezkari politikoen, udal-teknikarien, eragileen eta udalerriko herritarren parte-hartzearen eta erabaki adostuen ondorioa da. Tokiko Agenda 21en prozesu teorikoaren oinarria tokiko iraunkortasunaren printzipioa da. Horrenbestez, gizarte-justizia, ekonomia iraunkorra eta ingurune nahiz kapital natural iraunkorrak integratzea du xede, bizi-kalitatea hobetzea ekarriko duen oreka iraunkorra lortzeko. Horrenbestez, tokiko iraunkortasuna ingurumen-iraunkortasunaren, ekonomia-iraunkortasunaren eta gizarte-iraunkortasunaren arteko orekaren emaitza da.\nHerritarren partaidetzarako postontziak\nTokiko Agenda 21en Tokiko Jarduera Planari begira, postontziak jarri ziren iaz Gueñes Udalerriko bost tokitan, herritarren partaidetza indartze aldera. Bada, helburua bete egin dela dirudi, udaleko Ingurugiro Sailak jasotako iradokizun, kexa eta jakinarazpenak ikusita.\nPostontzi horietan jasotako iradokizun guztiak batu eta udaleko sail ezberdinetara eramaten dira, edukiaren arabera sailkatu ondoren.\nHerritarren parte hartzea bultzatzeko ekimen honekin batera, bide birtual berria ere zabaldu da, udalaren web-gunearen bidez, Gueñesko herritarren kezkak ezagutzeko. Tokiko Agenda 21 atalaren bidez, herritarren kexak, iradokizunak eta eskerronak jaso daitezke. Horretarako, mezu elektronikoa bidali behar da honako helbide honetara: ciudadania@guenes.net


Laboral Kutxak 85,8 milioi irabazi ditu - Arrasate - Goiena.eus\nLaboral Kutxak 85,8 milioi irabazi ditu\nLeire Kortabarria 2013-11-20 01:00\nLaboral Kutxak 85,8 milioi euroko irabazi garbi kontsolidatua lortu du urteko hirugarren hiruhilekoan. Zergen ondorengo emaitza da hori; zergen aurretik, 97,5 milioi ziren.\nLaboral Kutxak EFE agentziari esan zionez, aurtengo emaitzak ezin dira konparatu Ipar Kutxak eta Euskadiko Kutxak bat egin aurretiko emaitzekin.\nAtzeraldi ekonomikoa eta guzti, eta "banku-jarduera beherantz" doala onartu arren, "ohiko banku-jarduerak portaera egokia duela erakutsi du" Laboral Kutxak, arduradunen esanetan. Gaineratzen dutenez, parametro nagusiek -kaudimenak, likideziaren orekak eta morositateak- datu onak izan dituzte.\nHala, entitatearen kaudimen-ratioa % 11,13 da, Europak urtarrila ezkero eskatzen duen gutxieneko %9 nasai gaindituz.\nLikideziari dagokienez, gordailuen ratioa %92,1ekoa da emandako kredituekiko. Sektoreko entitateen batez besteko ratioa, abuztuan, %71,9koa dela dio Laboral Kutxak.\nMorositate edo berankortasunari dagokionez ere, sektorearen batez bestekoaren (%12,23) azpitik dago, Laboral Kutxaren kasuan: %8,67.\nKreditu-inbertsioen kopuruak (entitateak beste erakunde batzuei, partikularrei, enpresei e.a. emanda dituen eta amortizatu gabe dauden kredituak) behera egin du, eta urte-artean %6,03 jaitsi dira. Sektoreko finantza-entitateen artean, %12,8 jaitsi dira.\nEntitatearen negozioaren oinarri nagusia, partikularren baliabideak, 17.118 eurokoak izan dira aurten; urte-artean %5 hazi da kopurua. Merkatu guztietan kuota handitzea lortu du Laboral Kutxak.\nEnpresei 545 milioi euroko inbertsiorako maileguak eman dizkie aurten Laboral Kutxak, eta aktibo zirkulatzailean 1.985 milioi euro negoziatu dira. Euskadiko inbertsioari dagokionez, Luzaro partaidetza-maileguetako partaidetza-kuotak eta Gobernuaren Finantza Laguntzako Programa nabarmendu dira batik bat: % 53ko eta 27ko kuotak lortu baitira hurrenez hurren.\n300 milioiko marjina\nAzkenaldiko interes-tipo gero eta baxuagoek banketxeen marjinetan "presio handia" ipintzen dutela esan du Laboral Kutxak. Hala ere, 300 milioi euroko interes-marjin edo mozkin finantzarioa lortu du. Horri komisio eta eragiketa finantzarioengatik sartu duen dirua gehituta, 395 milioiko emaitza lortu du.


"Gure mendea" webguneko bilaketa\nLanabes honek webguneko eduki guztietan testu libreko bilaketak egiteko balioko dizu.\nLauki zurian bilatu nahi d(it)uzun hitza(k) idatz ditzakezu. bilatu-n klikatuta, aurkitutako dokumentu guztien zerrenda azalduko zaizu. Euskarazko hitz arruntak lematizatuta indexatuak daude, hau da, deklinabideko kasu guztiak kontuan hartuta. "Etxe" bilatzen baduzu, "etxetik", "etxeko", "etxearen" eta abar ageriko zaizkizu. Horrezaz gain, loturako ikurrak eta giltza-karaktereak ere erabil ditzakezu.\nHitzen artean ez bada loturako ikurrik erabiltzen, "&" ("eta") nahi dela suposatzen da. & ("Eta"ren kidekoa): Hitz guztiak agertzea nahi baduzu. Adibidez, "kultura & ministerio" bilatu ezkero, bi hitzok derrigor azaldu beharko dute testuan.\n| ("Edo"ren kidekoa): Hitzetako bat agertzea nahikoa bada. Adibidez, "kultura | ministerio" bilatu ezkero, bi hitzotako bat azaltzea nahikoa izango da. (): Posible da parentesiak ere erabiltzea. Aurrena parentesi artean dagoena bilatuko du, eta ondoren bestea. Adibidez, "(Julio & Urkijo) | (Koldo & Mitxelena)" bilatuz gero, zerrendako testu guztietan bietako bat agertuko da: "Julio Urkijo" edo "Koldo Mitxelena". Giltza karaktereak Bilaketa errazteko, erabil itzazu giltza karaktereak:\n*: Bilaketarako leihoan "onaindia*" idazten bada, "onaindia"-z hasten diren hitz guztiak topatuko ditu: "onaindiarentzat", "onaindiarekin", "onaindiari"... - Bilaketarako leihoan "*onaindia" idazten bada, "onaindiaz"-z bukatzen diren hitz guztiak topatuko ditu: "garitaonaindia"... ?: Galdera-ikurrak karaketere bakar bat ordezkatzen du. - Bilaketa leihoan "ar?ia" idazten bada, bost karaktereko hitzak bilatuko ditu, "ar"-ez hasi eta "ia"-z bukatzen diren bost karaktereko hitzak: "argia", "arbia", "arria", "araia"...\n- Bilaketa leihoan "koldo?" idazten badugu, "koldo"-z hasi eta beste karakter bat gehiago duten hitzak topatuko ditu: "koldoz", "koldok"...\n#: Edozein zenbaki.


Iruzurrak: zer egin ez erortzeko: Inozoena ere azkenean argi | Aldizkaria | EROSKI CONSUMER\nIruzurrak: zer egin ez erortzeko: Inozoena ere azkenean argi\nGutxitu psikikoa dirudien pertsona bat azaltzen zaio biktimari kalean (ergelarena egiten ari den iruzurgilea, alegia). Diruz beteta dagoela dirudien poltsa erakusten dio, bilete batzuk agerian direla. Leloak ez dio garrantzirik ematen aldean daramanari eta poltsan "estanpatxoak" edo "kromoak" daramatzala eta etxean askoz gehiago dituela esaten dio biktimari. Une horretan, beste lagun bat agertzen da "kasualitatez" (iruzurgilea hori ere) eta diru kopuru baten truke poltsa erosita ergela engainatzea proposatzen dio biktimari, berak dirurik ez duela esanez eta erosketan parte hartzera animatzen du, irabazi handia izango duela esanez. Amuak diru bila joaten laguntzeko eskaintza ere egiten dio, denborarik gal ez dezan (egia esan, iritzia aldatu eta erosteko erabakian atzera egin ez dezan). Biktimak poltsaren truke diru kopuru handi bat ematen diotenean, iruzurgileak desagertu egiten dira. Biktimak poltsa irekitzen duenean, bilete apur batzuk eta paper mordoa baino ez zegoela ikusten du.\nJende ugari dabilen lekuetan gertatzen da (geltokietan, kutxazain automatikoetan...): pertsona batek, biktimarengana hurbildu eta loteriako txartel saritu bat duela, baina presa duenez ezin duela kobratu esaten dio. Sariaren dirua, edo kopuru txikiago bat, ordaintzea eskatzen dio biktimari, derrigorrez egin behar duen bidaia dela eta ezin baitu berak kobratu. Kontuari sinesgarritasun handiagoa emateko, beste oinezko bat sartzen da elkarrizketan (iruzurgilearen laguna) eta saria egiazkoa dela konfirmatzen du, egunkariko zerrenda erakutsiaz. Biktimak sariaren dirua ematea onartzen du orduan, eta dirua berreskuratzera loteria bulegora joatean, loteria txartela faltsua dela ikusiko du.\nIruzurgilea biktimaren etxera joaten da, diru egoera larrian dagoela eta familian arazo handiak dituela esanez (emakumea bada, senarrak utzi egin duela esango du, seme-alaba asko duela...); biktima hunkitzea da kontua. Azkenean, bizirik iraun ahal izateko bere gauzarik kuttunenak saldu beharrean dagoela eta zerbait erakutsiko dio (marka garesti bateko erlojua, lepokoa, eraztuna, etab). Ustez balio duena baino askoz merkeago erostea eskainiko dio. Eskaintza onartu ondoren, beranduegi ohartuko da biktima erosi duena zirtzileria hutsa dela.\nKarta-jokoan oso azkarrak eta abilak dira jokalari hauek, itxura eta portaera onekoak eta abegitsuak, biktima erakartzea lortzeko modukoak. Karta markatuak erabiltzen dituzte, ispilu-jokoak, kartak ikus ditzaketen konplizeak... Jokalari hauek konfiantzaren eta denboraren jokoan sartzen dira. Gehienetan aberatsarena egiten dute eta etxe dotoreak alokatu edo hotel garestietan ostatu hartzen dute. Gehienetan, konplizea izaten dute lagun, biktima amura ekartzeko. Lehen jokoan irabazi eta bero-bero jartzen da biktima. Hurrengo egunean, askoz diru gehiago eramango du jokora, apustua bikoizteko afanez, baina guzti-guztia galduko du. Egun txarra. "Bihar apustua bikoiztuko dut", dio bere artean. Baina ez du beste aukerarik izango, iruzurgileak ihes egingo baitu harrapakinarekin.


Oibarko historia - Ayuntamiento de Aibar-Oibarko Udala\nOibar hiribilduaren antzinatasuna eztabaidaezina da, ez dakigu ziurtasunez bere jatorria. Herriari buruzko lehenbiziko aipamena Roda Kodexan aurkitzen da, 882koa, eta honakoa dio: “fractus est castro Aybaria a Mohamed Ben Lup et Mael”, literalki latinez aipatuz aurrekoek Oibarko gaztelua suntsitu zutela.\nXimena dinastiako Antso III.a Nagusiaren erregealdiarekin, Oibarrek, jada, toki garrantzitsu bat zuen gortean, bere tenienteek, Oibarko kondeek, Nafarroako erresumako aberatsen hirugarren baroigoa osatzen baitzuten. Familia honetakoa izan zen Oibarko Sancha, Antso III.a Nagusiarekin Ramiro izeneko seme bat izan zuena, eta oraindik existitzen ez zen Aragoiko erresumako lehen erregea izanen zena.\nOibar, historiaren arabera, Iruñeko erresuma primitiboko mugako herrietako bat izan zen, hegoaldetik presio egiten zuten musulmanekin etengabeko borrokan ari zena, lehen defentsa lerroa osatuz inguruko herriekin batera, hala nola Rocaforte, Peña, Galipentzu, Uxue …\nUrte batzuk beranduago, Evreuxeko dinastiako Nafarroako bi errege garrantzitsuk, Carlos II. “Gaiztoa” eta Carlos III. “Noblea”, Oibarko biztanle guztiei eta bizitzera zihoazenei zenbait pribilegio eman zizkieten, kaparetasun-eskubidea eta beste batzuk kasu, karga askotatik salbuesten zituztenak eta oibartarrei eskubidea ematen zietenak alkateak aukeratzeko, pattarrak eta beste produktu batzuk esportatzeko … Errege horiek oibartarrek erresuma defendatzeko orduan bizi izan zituzten gabeziak eta erakutsi zuten noblezia aitortu zituzten, Oibar Hiribildu On, Noble, Leial eta Beti Fidela izendatuz. Latinez armarrian dioen bezala “NOBILIS AT QUE FIDELISIMA SEMPER VILLA”.\nToponimoaren Erdi Aroko beste erreferentzia batzuk, antzeko formekin agertzen dira: Agibare, Albar, Aibare, Aibari, Aivar, Aivare, Aiubare, Aiuruare, Aivar, Aybare, Aybar, Ayuar edo Ayvar. Toponimoaren esanahi etimologikoa ibar euskarazko hitzak osatzen duela dirudi, baina hitz horren aurreko terminoa ezezaguna da.\nIbarraren euskarazko izena Oibar da. 1074ko eta 1076ko dokumentuetan dagoeneko “Oiuarr” antzeko forma jasotzen da. Herrian eta inguruan euskarazko toponimo ugari egoteak erakusten du Oibarren hizkuntza hori hitz egin zela mende askotan. 1763ko dokumentu batean Oibarbidea aipatzen da (Oibarko bidea esan nahi duena), toponimo honen lehen aipamen zehatza kontsideratzen delarik. Izena udalerrian bertan galdu zen bertako biztanleek euskaraz hitz egiteari utzi ziotenean, baina gaur egun arte gorde da Zaraitzuko ibarrean. 2001ean udalak, legez Nafarroako eremu ez-euskaldunean zegoen arren, Aibar/Oibar izen ofizial elebiduna hartu zuen.


Sitgesen erdituko da 'Lekaime' - Urola Kostako Hitza : Urola Kostako Hitza\nOihana Maritorena aktorea eta Xanti Rodriguez zuzendaria, ‘Lekaime’ filmaren grabazioan. (Xanti Rodriguez)\nBeheko eta erdibideko mailetan zaildu beharrik izan gabe iritsi dira maila gorenera Xanti Rodriguez (Azpeitia, 1978) eta bere Lekaime. Izenburu hori du Rodriguezek zinemagintzan hasieratik berak sortu eta ondu duen aurreneko lanak. Azpeitiarrak idatzi, ekoiztu eta zuzendu du, besteak beste, magia beltza, nazismoa eta Elizari lotutako haurren bahiketak uztartzen dituen hamazazpi minutu pasako film laburra. Fantasia eta beldurrezko generoak ere uztartu ditu, joan den mendeko 40ko hamarkadan kokatu duen istorioa kontatzeko; “Hitlerrek Hendaia zapaldu zuen egunetan dago oinarrituta”, dio egileak. Eta fantasiazko eta terrorezko filmen zeruan erdituko da erditu berri den ama bat kontakizunaren abiapuntu duen lana: Sitgeseko Fantasiazko Nazioarteko Zinema Jaialdiaren 51. edizioan. Euskaraz egin du filma azpeitiarrak eta hala emango dute jaialdian, azpidatziekin. Joan den astean baieztatu zuten Rodriguezek “inondik espero ez” zuen albistea: Lekaime Sitgesen (Bartzelona, Katalunia) lehiatzeko aukeratu zutela. Urriaren 4tik 14ra egingo dute aurtengo jaialdia, eta hilaren 7an estreinatuko dute han Lekaime; sail ofizialaren barruan lehiatuko da, film laburren atalean, beste bederatzi lanekin batera. “Ekoizpen pertsonala” Pozarren dago Rodriguez, eta onerako harrituta ere bai, iazko neguan filma grabatzen ari zenean ez baitzitzaion burutik pasatu ere egiten bere lanak non eta Sitgesen ikusiko zuela argia: “Fantasiazko eta beldurrezko zinemari eskainitako jaialdien artean mundu mailako erreferentzia da Sitges. Lehiakide izango ditugun lanak eta egileak ikusten dituzu, eta… izugarria da, egundoko maila dago, Pixar-en lan egiten duen jendea eta”. Argazkilari profesionala da azpeitiarra, argazkilaritza komertzialean zein artistikoan sari eta izendapen garrantzitsu bat baino gehiago jaso ditu eta marka ezagun askorentzat egiten ditu lanak. Ikus-entzunezkoen mundua ere jorratu izan du: Itzalen sua liburu eta DVDa atera zituen, Fernando Morillo idazle eta herrikidearekin batera, 2012an; eta urte honen hasieran aurkeztu zuen Irteera, Azpeitiko Jai Karnabaleko sokamuturrean oinarritutako filma, herriko sokamuturraren 500. urteurreneko ospakizunak antolatu zituen herri batzordearen enkarguz. Baina Lekaimerekin beste urrats bat egin du Rodriguezek. “Orain arte egin ditudanak enkarguz egindako lanak izan dira, gehien bat. Hau ekoizpen pertsonala da”. Lankideak eta herriko eta gertuko lagunak izan ditu bidelagun Lekaimen, Euskal Herriko pantailetan ezagunak diren zenbait aktorerekin batera: Oihana Maritorenak Mariaren rola jokatu du filmean, Amaia Lizarraldek Sor Rufinarena eta Asier Hernandezek, berriz, Espinosa generalarena. Grabazioak ere etxe gertuan egin dituzte: Azpeitiko Esklabetan eta Ezkuztako harrobian, Errezilgo Zelatunen eta Azkoitiko Madariagan, besteak beste. “Ekoizpenaren emaitzarekin oso gustura gelditu ginen, baina gure hasierako asmoa ez zen filma lehiaketetara aurkeztea”, azaldu du zuzendariak. Lagunentzako egin zuten emanaldi pribatu baten ondoren hasi ziren planak aldatzen. “Asko gustatu zitzaien, oso harrera ona egin zioten han ikusi zutenek, eta film laburren lehiaketen zirkuitoan zergatik ez genuen probatzen hasi ziren komentatzen batzuk”. Horrela hasi ziren Lekaime batera eta bestera bidaltzen, eta horrela iritsi zaie Sitgeseko ‘saria’; Mexikon egiten duten Pantalla Abierta jaialdian emateko ere aukeratu dute filma. Baina lehen hitzordua Katalunian dute, eta hara joateko “irrikitan” dago zuzendari azpeitiarra, “ea nola hartzen gaituzten eta zer gertatzen den”. Momentuz, Sitgesen lehiatzea bera bada nahikoa sari Rodriguezentzat; urriaren 14an iragarriko duten jaialdiaren palmaresean egotea, berriz, ginga litzateke. Azpeitian, urriaren 19an Sitgesen estreinatu eta hamabost egun baino lehen, urriaren 19an, ikus ahal izango da Lekaime Azpeitiko Soreasun; horrela aurreratu du zuzendariak berak. Kataluniako jaialdirako hautatu zutela jakin baino lehen, Azpeitian zen filma estreinatzekoa Rodriguez; hain zuzen ere, aste honetan bertan ematekoa ziren, biharko egunez. Hala iragarri zuten duela aste batzuk, baina Sitgesekoak planak aldarazi dizkie, bai Rodriguezi eta bai Soreasu antzokiaren arduradunei. “Sitgesen lehiatu ahal izateko baldintzetako bat zen hori, aurrez inon ez ematearena”, argitu du egile azpeitiarrak.


Sindikatuek lan proposamena aldatzeko eskatu diete EAEko kutxei\nBestalde, hiru kutxetako Administrazio Kontseiluak ostiralean bilduko dira, batzarrak noiz egingo dituzten erabakitzeko.\nEAEko kutxetako sindikatuek BBKri, Kutxari eta Vitali iragan asteazkenean aurkeztutako lan proposamena aldatzeko eskatu diete. Sindikatuak hiru kutxetako ordezkariekin bildu dira gaur goizean, jasotako proposamenari erantzuteko.\nBestalde, hiru kutxetako Administrazio Kontseiluak ostiralean bilduko dira, batzarrak noiz egingo dituzten erabakitzeko. Batzar horietan kutxen bat-egitea bozkatuko dute. BBKk eta Vitalek irailaren 16an bozkatuko dute.\nGaurko bileran, iragan asteko proposamenari erantzuna eman diete sindikatuek. Europa Pressek azaldu duenez, kutxek, proposamena egitean, esfortzu handia egin zutela adierazi diete sindikatuei, eta orain sindikatuen txanda dela azpimarratu diete.\nHorrez gain, kutxek egindako proposamena onartzekotan neurri traumatikorik hartuko ez dutela azpimarratu dute.\nUdan zehar bilera gehiago egin ditzakete, baina ez dute datarik zehaztu.\nInformazio gehiago:Eitb: Sindikatuek lan proposamena aldatzeko eskatu diete EAEko kutxei


Hirigintza | Noaua Kultur Elkartea - Part 4\n%10eko konpentsazioa Kiroldegiko 2019ko abonuetan, berritzen ari diren igerileku itxiagatik\nBy\tnoaua\ton\t2019-01-30\tin\tAisia, Ekonomia, Hirigintza, Jendartea, Kirola\twith\t0 iruzkin\nOiardo Kiroldegiko igerilekuan abian diren lanen eraginez, %10eko konpentsazioa iragarria du Usurbilgo Udalak, urte honen hasiera baldintzatuko duten igerilekuko obrek “eragindako kaltea nolabait arintzeko”. Hortxe 2019rako datorren berrikuntza; egun itxita dagoen igerileku berriaren irekiera. Apirilerako erabilgarri izatea aurreikusten dute. “Lanak martxa onean doaz, eta dena ondo bidean, martxoan amaitzea aurreikusten da. Horregatik, azken orduko gorabeherarik […]\nTxirikorda, belaunaldi arteko etxebizitza komunitarioa definitzen hasi dira\nBy\tnoaua\ton\t2019-01-29\tin\tHirigintza, Jendartea, Kultura, Politika\twith\t0 iruzkin\nErrausketaren Aurkako Mugimenduaren bilkura berezia larunbatean Zubietan\nBy\tnoaua\ton\t2019-01-25\tin\tEkonomia, Hirigintza, Ingurumena, Jendartea, Politika\twith\t0 iruzkin\nArgiak berri eman duenez, Erraustegiaren Aurkako Mugimenduak bilkura berezia deitu du larunbaterako (urtarrilak 26) 10:00etan Zubietan. Hiru urteotan eginiko lanketaren balantzea egin, mugimenduak egun bizi duen egoera aztertu eta 2019rako lan ildoak finkatu nahi dituzte. Hitzordura, hileroko bileretan nahiz antolaturiko ekintzetan parte hartu duten militante guztiei bertaratzeko deia egiten zaie, “elkarrekin gogoeta orokor bat egiteko”. […]\nTxirikorda proiektua definitzeko parte hartze prozesuko lehen saioa larunbatean\nBy\tnoaua\ton\t2019-01-25\tin\tEkonomia, Hezkuntza, Hirigintza, Jendartea, Politika\twith\t0 iruzkin\nUsurbilgo Udalak urtarrilaren 18an Potxoenean aurkeztu zuen egitasmoa definitzen hasteko ordua da; Txirikorda izeneko belaunaldi arteko etxebizitza komunitarioari forma ematen hastekoa alegia. Larunbatean (urtarrilak 26) 10:30etan Potxoenean deitu du Udalak, adinduak eta gazteak inplikatu nahi dituen egitasmoa diseinatzeko antolatu duen parte hartze prozesuko lehen saioa. Bi belaunaldien bateratzea Gazteak eta adinekoak bildu eta modu kolektiboan […]\nOtsailaren 23ko manifestazioa iragartzeko, GuraSOSen agerraldi jendetsua larunbatean Donostian\nBy\tnoaua\ton\t2019-01-25\tin\tEkonomia, Hezkuntza, Hirigintza, Ingurumena, Jendartea, Politika\twith\t0 iruzkin\nAzken egunotan iragarria zuen GuraSOSek sare sozialen bidez; otsailaren 23a agendan ondo gorde beharreko data genuela. Larunbat honetan (urtarrilak 26) 11:45ean Donostiako Paseo Berrian (Aquarium gainean), Oteizaren eskultura parean agerraldia iragarri du GuraSOSek. Sare sozialen bidez aurreratu duenez, otsailaren 23an “Adostasunari esan baietz!” aldarria izango duen manifestazioari buruzko xehetasunak eskainiko dituzte. “Bihar URTARRILAk 26 larunbata, […]\nBy\tnoaua\ton\t2019-01-24\tin\tEkonomia, Hirigintza, Ingurumena, Jendartea, Politika\twith\t0 iruzkin\n67tik 4. orria« Lehenengoa«...23456...102030...»Azkena »


Urtea bukatu aurretik, nire beste ekoizpen bat aurkeztera natorkizu, aurtengo gai nagusiarekin lotura duen artikulu batez ari natzaizu: "Ikas-ziberkomunitateak eta irakasleen prestakuntza". Hizpide aldizkariaren 87. zenbakian argitaratu da eta, berrikuntza modura, Sarean duzu eskura Irakasbil webgune berrian. Zirrara berezia izan dut: tesiari buruzko artikulua euskaraz, aldizkariaren paperezko azken zenbakia...\nAntes de acabar el año, te cuento una de mis últimas producciones; un artículo en la revista Hizpide sobre mi tema. Tiene un punto de especial: escribir en euskera sobre la tesis, último número en formato papel de la revista que coordino...\nHau da laburpenaren laburpena:\nDoktore-tesi bat laburbilduko dugu artikulu honetan. Honako alderdi hauek aurkeztuko dira: testuingurua, ikerketa-prozesuaren nondik norako nagusiak, ikas-ziberkomunitatearen definizioa, horrelako komunitate bat sortzeko eta garatzeko baldintzak, berorietan erabiltzen diren erreminta edo tresnak, partaidetzari buruzko balorazioa eta, azkenik, aurrera begirako proposamenak. Laburpena izaki, Sarean lor eta irakur dezake gazteleraz ikerketaren testu osoa begiratzeko interesa duenak.\nEtiquetas: aldizkariak euskaraz Hizpide nire lanak mis trabajos tesis doctoral


2.000 eurotik gora batu dituzte Movember kanpainaren barruan - Durango - Anboto.org\n2.000 eurotik gora batu dituzte Movember kanpainaren barruan\nJoseba Derteano 2021-12-08 09:16\nDRTk "eskerrak" eman dizkie jokalariei, zaleei, kirol klubei eta Durangoko gizarte guztiari azken hilabetea egindako ekarpenengatik.\nKlub durangarraren gizarte-batzordeak aurreratu duenez, azken ekarpenen zenbaketa egiteko dagoen arren, mundu mailan bilduko diren milioi euroei "2.000 euro baino gehiago emango zaizkie Durangotik", prostatako eta barrabiletako minbiziari, osasun mentalari eta jarduera fisikoa bultzatzeko programak eta ikerketa-programak finantzatzen jarraitu ahal izateko.\nGogoratu behar da 2020an, DRTk egin zituen MOV-musukoekin Movember mugimendura 2.600 eurotik gora gehitu zirela mundu mailan batutako 83 milioietara. "Edizio honetan badakigu 2.000 eurotik gora lortuko ditugula, seguruenik ez gara iazko kopurura iritsiko, baina, hala ere, eskerrak eman nahi dizkiegu kanpaina honetan parte hartu duten pertsona guztiei", adierazi dute klubeko ordezkariak ohar batean.\nEra berean, Durango Rugby Taldeko gizarte batzordeak eskerrak eman nahi izan dizkie “gure bigotedun-txerritxo itsulapikoak izan dituzten tabernariei; urtero Mov-pintxopotea aurrera ateratzen duten Saltsan Katerin, Rugby eta Mesoi tabernei eta Izarbide-ri otzararekin laguntzeagatik. Eskerrik asko”.


Badator laster Blogetan, blog izarren bila lehiaketaren bigarren edizioa! | Azkue Fundazioaren Egunkaria\nGurekin parte hartu nahi?\nBadator laster Blogetan, blog izarren bila lehiaketaren bigarren edizioa!\n2017(e)ko urtarrilak 10\nBlogetan lehiaketaren bigarren edizioari hasiera emango diogu laster. Lehiaketarekin lotuta, WordPress ikastaro bat antolatu dugu, blog berrien sorkuntza sustatzeko asmotan. Eta blog honetan ere, datozen astetan blogintzaren inguruko artikuluak eskainiko dizkizugu.\nBlog izarra bilakatu nahi duzu? Adi orduan datozen astetan!\nBadator laster Blogetan, blog izarren bila lehiaketaren bigarren edizioa. Lehiaketa honen helburua euskarazko blogarik onenak saritzea da eta sarean dauden beste guztiak sustatu eta ezagutzera ematea.\nHorretarako, Argia aldizkariaren laguntzaz, lehiaketa antolatu genuen 2014. urtean. Arrakasta eta harrera ona ikusita eta euskarazko blogek merezi eta behar dutelako, aurten bigarren edizioari ekingo diogu.\nEdonork parte har dezake, euskarazko blog bat daukan edonork. Taldekako bloga izan daiteke, enpresa batetakoa, banakakoa, erakunde edo elkarte batekoa…\nBaldintza bakarra euskaraz idatzita egotea da.\nBigarren edizioko epeak\nLehenengo edizioan bezala, honetan ere lehiaketak fase desberdinak izango ditu:\nIzen ematea eta parte hartzea: urtarrilaren 16a eta otsailaren 13a bitartean. Edonork parte har dezake epe horren barruan eta edozein unetan blogaren izena emateko aukera izango du. Blog baten jarratzaile edo irakurlea izanda ere, blog hori proposatu dezakezu lehiaketan parte hartzeko.\nBlogak bozkatzeko epea: otsailaren 13a eta martxoaren 10a bitartean, publikoak blogak bozkatzeko aukera izango du, bai webgunea eta bai Twitterren bitartez.\nPublikoa eta epaimahaikideen artean erabakiko da blog finalistak zeintzun izango diren, kategoria bakoitzeko hiru. Ondoren, azken fasean, epaimahaiak aukeratuko ditu hiru horien artean zein izango den irabazlea.\nFnac-en gastatzeko 200 eurotako diru txeke bana kategoria bakoitzeko irabazlearentzat.\nEta sari berezi bat: euskal blogari berrienarentzat. 2016an zehar sortutako edozein gaiaren inguruko bloga aukeratuko da. Sari hau Argiak ematen du.\nAukera polita, ezta? Has zaitez zure bloga astintzen!\nargia azkue fundazioa blog lehiaketa blogetan blogetan bigarren edizioa blogetan blog izarren bila euskarazko blogen lehiaketa\n2017ra begira, zer deritzozu erronka batean elkarrekin parte hartzeari?\nHasi da Blogetan! euskal blogariak lehian-en blogak bozkatzeko epea. Zuk baduzu zeresanik!\nAplikazio sinpleak egiten ikasi nahi duzu?


Txinak erlojuaren kontra lan egiten du lurrikarak hildakoak erreskatatzen saiatzeko | Consumer\nTxinak erlojuaren kontra lan egiten du lurrikarak hildakoak erreskatatzen saiatzeko\n10.000 profesional mediko baino gehiago aritzen dira eremu hondatuenean\narabera: Ostirala, 2008ko maiatzaren 16a\nOrduak igaro ahala, zailagoa da aurreko astelehenean Sichuan probintzia txinatarra suntsitu zuen lurrikarak botatako eraikinetako obra-hondakinetan bizirik ateratzea. Txinako lehendakaria, Hu Jintao, Mianyang hirian dago, seismoaren epizentrotik gertu, “erreskate-lanak ikuskatzeko”, jakinarazi zuen Xinhua berri-agentzia ofizialak.\nProbintziako agintariek emandako azken datuen arabera, 50.000 pertsona baino gehiago hil ziren, eta 12.000 baino gehiago oraindik lurperatuta daude eta 102.000 zauritu.\nMedikuak, boluntarioak eta soldaduak 24 orduz aritzen dira lanean, hilobiak epizentroaren inguruan erreskatatzen, Wenchuan barrutian. 10.000 profesional mediko baino gehiago ari dira lanean lurrikarak gehien hondatzen duen eremuan, non 400 anbulantzia baino gehiago aritzen baitira lanean.\nMedikuak, boluntarioak eta soldaduak 24 orduz ari dira lanean, hilobiak epizentroaren inguruan erreskatatzen, Wenchuan barrutian.\nTxinako Finantza Ministerioak 28,5 milioiko partida berri baten berri eman zuen botikak eta ekipamendu medikoak erosteko, eta beste 7,14 milioirekin bat egingo dute, eragindako irakasle eta ikasleei laguntzeko.\nWen Jiabao lehen ministroak kaltetuei esan die Gobernua haietaz arduratuko dela. Hala ere, hildako haurren senideek atzerriko prentsari adierazi diote tokiko agintariak lehen ministroari eremu bakoitzean hildakoen kopuru errealaren berri ematen ari zaizkiola.\nWenek, ordea, adierazi zuen giza bizien galera murriztu egin dela Txinako Gobernuaren benetako jardunari esker, eta gehitu zuen “bizitzak salbatzea lehentasun nagusia dela oraindik”, 63 orduz lurperatuta egon zen neska bat bizirik aurkitu ondoren.\nNazioarteko GKEak ere kaltetuei laguntzen saiatzen dira. Oxfam International (OI), adibidez, edateko ura, botikak eta larrialdiko laguntzarako beste material batzuk banatzen hasi da Sichuan eta Gansu probintzietan. Bien bitartean, Intermón Oxfam, OIren Espainiako filiala, dirua biltzeko kanpaina bat hasi du.\nOxfam International erakundeak jakinarazi du lankidetzan ari dela Txinako tokiko agintariekin lurrikarak kaltetutako herrien beharrak ebaluatzeko. GKEak landa-herri zailenetan bizirik atera direnei ematen dien laguntzari erantzuten dio.\nTorrejón de Ardozeko (Madril) basetik, laguntza humanitarioa duen hegazkin bat sartuko da gaur arratsaldean AECIDen.\n“Une honetan, Sichuan probintzian, giza talde batekin ari gara lanean ura banatzeko. Eskualde horretan, edateko ura urritzen hasi da, eta beharrezkoa da herritarren erantzuna areagotzea”, esan du Fran Equizak, Intermón Oxfameko nazioarteko lankidetzarako zuzendariak.\nGure herrialdean, GKEak hainbat kontu prestatu ditu, hala nahi duten pertsonek dohaintzak egin ditzaten (BBVA 0182-6035-45-0011504830; La Caixa 2100-0765-87-0200150258; Caja Madrid 2038/8978/16/6000171920; SCH 0049-1806-91-21118059-4567533; Caixa Catalunya)\nBestalde, Garapenerako Nazioarteko Lankidetzarako Espainiako Agentziak (AECID) laguntza humanitarioa duen hegazkin bat jarriko du gaur arratsaldean Torrejón de Ardoz (Madril) basetik.\nHegazkinak, funtsean, sendagaiak garraiatuko ditu, hala nola trauma-kitak, kit pediatrikoak, berehalako ekintzarako kitak edo IEHK (Internacional Emergency Health Kit), hiru hilabetez 50.000 laguni laguntzeko oinarrizko sendagaiekin.\neremu erreskatatu harrapatuak oxfam-eu seismo


Sei begirada Palestinatik | atzerria | GAUR8\nMiren Amuriza Eguneratua:\nOrain aste batzuk, iragan otsailean, Palestinan izan ginen euskal kulturgintzan dihardugun zenbait kide eta kazetari bi Biladi eta Bakea eta Duintasuna elkarteek antolaturiko bidaia batean. Gazak eta Zisjordaniak osatzen dituzte egun lurralde palestinarrak. Lehena erabat blokeatuta dauka Israelek eta bigarrena hiru gunetan banaturik dago: A-n Palestinar Aginte Nazionalak (PAN) du agintea; B-n kontrol zibila palestinarrena da eta militarra Israelekin partekatzen dute; C gunean, aldiz, okupatzaileenak dira botere zibila eta militarra.\nEgoerak erabat gainditu zituen gure irudimenaren eta arrazoimenaren mugak: amesgaitz bat bizi izanaren irudipenaz itzuli ginen, baina berriz etxean esnatu eta egunak pasa ahala, errealitatea are gogorragoa dela ohartzen ari gara. «Israelgo Armadak gazte palestinar bat hil du Zisjordanian» zioen aurreko astelehen batean GARA egunkariak berak. Ondorengoa ez da kazetari baten erreportajea, ezta abenturazko bidaia baten kronika ere. Palestinarren begiradetan irakurritakoaren kontakizuna da; keinuz jasotakoa hitzetara ekarria.\n1• Berriz hasi behar\nPalestinaren eta Israelen arteko gatazkaren erdigunean dago Jerusalem, musulman zein juduen (eta kristauen) lur santua izanik, beren hiriburutzat baitaukate biek ala biek. 1967ko Sei Eguneko Gerraren ondoren, Israelek palestinarrena zen Jerusalem ekialdea okupatu zuen eta egun hormigoizko murruak bereizten ditu mendebaldetik. Bihotza erdibiturik duen gorputzak nekez egingo du aurrera.\nEkialdeko auzuneetan gero eta bizilagun gehiago dago, baina palestinarrentzat ia ezinezkoa da etxeak egiteko baimenak lortzea, beraz legez kanpo eraikitzen dituzte beren bizilekuak. Baina usterik gutxienean, han agertzen dira militar israeldarrak bulldozer ikaragarrien gainean. Burrunbada sumatu orduko gerturatzen dira auzotarrak asaldatuta; borrokarako marjina txikia dago, ordea, harri koskor bat duen eskuaren eta metrailetari eusten dion eskuaren artean. Bata bestearen atzetik eraisten dituzte etxeak dominoko piezatxoak bailiran. Soldaduek atzean utzitako hauts hodei eta oihuen artean saiatzen dira orduan bizilagunak hondakinen artetik zerbait berreskuratzen: iragan txatalak, lan-tresnaren bat, esperantza hondarrak… Kale gorrian geratu eta berriz hutsetik hasi behar. «Betazalak altxatzeko baino nekatuago eta minduago nago» pentsatu du, baina berriz hasiko da.\n2 • Gerra aspaldi bukatu zen\nAldirietako tiroen oihartzunak erdialdera iristerako difuminatzen dira haizetan. Jerusalemeko alde zaharrak lau auzo ditu (musulmana, armeniarra, kristaua eta judua), baita erlijio bakoitzeko tenplu ikusgarriak ere. Antzinako elkarbizitzari eutsi izan baliote, kultur aniztasunaren eredu nagusietako bat izango zen agian, baina mapen puzzleak gutxi batzuen esku egon izan dira beti eta piezak horizontalki barik, indar bertikalen arabera kokatu izan dituzte. Hamaika herri daude harrezkero munduan, elkarren ondoan egon arren enkajatu ezinik.\nHainbat sarrera dituen harresiak inguratzen du alde zaharra eta Lehoien Atea izenekoa da turisten ohiko jomuga. «Atera argazki bat» diotso gaztelaniaz emazteak gizonari, «Atea ikusi dadila ondo!». Begirada tinko eta erlaxatua du; on egin dio oporraldiak. Azokan erositako souvenirrak banatuz, Jerusalemera joateko gomendatuko die lagunei: «Ondo jaten da, denda eleganteak daude, jende kuriosoa…». Bakanen batek galdetuko dio agian: «Ez al zenuen beldurrik izan?». Eta berak: «Bai zera! Hiri normal-normal bat da. Gerra aspaldi bukatu zen».\n3 • Bat bera ere ez\nBaina bakerik ez dago. Israelek ez dauka bakerik palestinar guztiak banan-bana euren etxe eta lurretatik kanporatu arte. Apartheidaren adibide esanguratsuenetakoa da Zisjordania hegoaldeko Hebron; 1997az geroztik H1 (palestinarrena) eta H2 (Israelen kolonia) eremuetan banatua. Kolonoen asentamenduak hiriaren erdigunea izan zena hartzen du eta palestinarrek debekatuta dute sarbidea. Bertan dago Shuhada kale nagusia, ekaitzaren osteko barealdian harrapatua: dendak itxita, espaloiak huts-hutsik, lantzean militarren jeep bat bidean eta inozentziak ematen duen ausardiaz, leihoetatik bisitarioi keinu egiten diguten bakarrak: haurrak.\nKalearen bestaldean sinagoga handi bat dago, jatorri ezberdineko ehunka judu sartu-irtenean. Liburutegi handi bat lirudike tenpluak, otoitzerako eta irakurketarako aretoz eta literatura edo matematikako irakasle itxurako gizonez betea. Hala lirudike (eta ondorengoa ez da metafora bat) bizar artean kamuflaturiko begirada fanatiko hauen jabeek liburuen azpian armak ostenduko ez balituzte. «Musulman bakar bat ere ez da geratuko» dio, «bat bera ere ez».\n4 • Ez iezadazu begiratu, arren\nPalestinako egunerokotasun nahasiaren barruan, parentesi bat da Ramallah, lehen begiratuan okupatzaileen presentzia ez baita hain nabaria. Bertan daude Mukata (PAN-ren egoitza nagusia) eta herri mugimendua osatzen duten hainbat elkarte (BDS kanpaina, preso politikoak babesteko taldeak…). Emakume ugari dabiltza kaleetan; zapi koloretsuz apainduta batzuk, beltzez estalita besteak, baina zapalkuntza bikoitza jasaten guztiak. Erresistentziaren zutabe izan dira beti emakume palestinarrak; Intifadetan parte hartuz, euren artean antolatuz, eta, batez ere, familia asko aurrera aterata. Eta, hala ere, begirada makurtu behar; ama, alaba, emazte izateaz lotsatu behar. «Ez iezadazu begiratu, arren!» esanez.\nBada Palestinan parekoari goitik behera begiratzen dion emakumerik ere, baina ezin izan genien argazkirik atera: militarrak. Neska gazte eta militarrak, rimmela ondo emanda eta arma eskuan. Errazagoa zen etsaia gorrotatzea gizonezko helduaren irudiarekin lotzen genuenean.\n5 • Palestina begietan\nHiriguneetako zalapartatik urrun, isiltasuna da nagusi Palestinako ekialdean dagoen Jordan haraneko desertuan. Horizontean bat egiten dutenean, elkarren koloreak biziagotzen dituzte lur gorri eta zeru urdinak. Errealitatea, ordea, ez da inoiz postaletan kabitzen: azken hilabeteotan, hainbat kanpamendu altxatu dituzte palestinarrek Jordaneko basamortuan beraienak diren eremuak berreskuratu asmoz, baina militar israeldarrek banan-banan eraitsi dituzte.\nIrrintzi bat entzun da dunaren tontorrean eta inguruko herrixkaren bateko beduinoak agertu dira. Bizpahiru mutiko gerturatu zaizkigu korrika. Batek burua bueltatu eta atzera begiratzearekin batera, denbora gelditu da. Basamortua bezain begirada sarkorra eta zabala du, aldi berean hain mugagabe eta hain mugatu. Ilaran hasi dira haren begi marroietan islatzen checkpoint-ak, gameluak, suge erraldoi baten formako hormatzarra, dunak, istiluak… Palestina du begietan.\n6 • Borroka bai, jolasa ere bai\nBasamortuko haize eta irrintziek ez daukate lekurik Balatako errefuxiatuen kanpamenduan (Nablusen iparraldean), bizilagun bat ozta-ozta kabitzen den kalexka estuetan eguzki izpirik ere apenas sartzen baita. Zisjordaniako kanpamendurik handiena da eta Jaffatik etorritako errefuxiatuak (5.000 lagunentzako lekuan, 28.000) bizi dira bertan 1952tik. Okupazioaren ondoren behin-behineko neurri bezala sortuak, amaibako itomen bihurtu da eta, egun, milaka palestinar daude beren etxeetako giltzak gordeta sorterrira noiz itzuliko zain.\nKoloreak koloreago dira zementuzko hormen artean, irribarreak irribarreago. Ramallahn argi esan zigun Omar Barghouti BDS-ko eragileak Israelen aurkako boikotaz mintzo zela: «We are not here to have fun, we are here to win!» (ez gara hemen ondo pasatzeko, irabazteko baizik). Arrazoia. Baina bien bitartean, Palestinako haurrak haur izateko eskubidea galtzen ari dira, eta bestelakoa diote euren begiradek: «Borroka bai, baina jolasa ere bai!».


Sakanako Mankomunitatea Zurrumurruen kontrako agenteen doako ikastaroa - Sakanako Mankomunitatea\nZurrumurruen kontrako agenteen doako ikastaroa\nDeseroso aurkitzen zara beste jatorrietako pertsonen inguruan hizketa iraingarriak entzuten dituzunean?\nPaperak galtzen dituzu zurrumurru horiei aurre egin nahian, nolako arrakastarik gabe gainera?\nBA, EZ JARRI “ZURRU-UMORE” TXARREAN!\nFormakuntza honekin hauxe lortu nahi da: talde sozial batzuenganako dauden estereotipo, aurreiritzi eta zurrumurruak egonkortzen dituzten hizkeren inguruan , eta pertsona horiengan duten eraginen inguruan kontzientzia kritiko bat piztea.\nZurrumurruak hausteko, edota gutxienez horien inguruan zalantza sortzeko estrategiez hitz egingo dugu.\nGure eztabaidarako gaitasuna hobetu eta emaitza hobeak lortzeko estrategiak.\nAzken finean, zurrumurruen kontrako agenteak formatzea bilatzen dugu. Egunerokoan gure inguruan entzuten ditugun zurrumurruak pixkanaka hausten joateko, hartara diskriminazioaren oinarrietako bat apurtuz.\nDATAK: azaroak 10, 11 eta 17.\nORDUA: Ostiralak 17:00-20:00era, larunbata 10:00-14:00. 10 ordu\nTOKIA: Sakanako Mankomunitatea. Lakuntza . Uriz 32 kalea.\nNORI ZUZENDUA? Sakanako herritarrei orokorrean. Lehentasuna entitate, talde eta elkarteetako kideek izanen badute ere.\n-Beste pertsonekiko dugun ezagutza hobetu, aniztasunean elkarbizitza errazteko.\n-Zurrumurru, estereotipo eta aurreiritzien inguruan hausnartu, eta nigandik desberdina denarekiko ditugun aurreiritzien oinarrian hausnartu.\n-Zabalduen dauden zurrumurruei aurre egiteko estrategiak eskaini, komunikazio eta estrategia emozionalak landuz.\n-Nafarroako Zurrumurruen Kontrako Sarera gehituko diren Zurrumurruen kontrako Agenteak formatu.\nSAIOAK ETA HIZLARIAK:\n1.Saioa: Zurrumurruan antzemateko tresnak. NUPeko kide batekin.\n2.Saioa: Baina, zer diozu? Zurrumurruak kudeatzeko estrategia komunikatibo eta emozionalak. Raquel Moreno, Soziologian lizentziatua, eta giza parte-hartzean espezialista.\n3.Saioa: Nola praktikan jarri, Zurrumurruen Kontrako Agente izatea? Zurrumurruen Kontrako Nafar Sarearen aurkezpena.\nIZEN-EMATEA ETA INFO +: azaroaren 7 arte, immigrazioa@sakana-mank.eus, edota 648070710 telefono zenbakian.\nANTOLATZAILEA: ZASKA, Nafarroako Gaztediaren Kontseilua\nLAGUNTZAILEA: Sakanako Mankomunitatea\nFINANTZAKETA: Nafarroako Gobernuko Bakea, Elkarbizitza eta Giza Eskubideen Zuzendaritza Orokorra\nErantzunak desaktibatuta daude Zurrumurruen kontrako agenteen doako ikastaroa sarreran\n← Iturriko ura\n5. edukiontzia Altsasun →


ELHUYAR Basque Research - Albistea: Esneki gaingabetuek % 50 gutxitzen dute hipertentsioa izateko arriskua\nHasiera > Albisteak > Esneki gaingabetuek % 50 gutxitzen dute hipertentsioa izateko arriskua\nEsneki gaingabetuek % 50 gutxitzen dute hipertentsioa izateko arriskua\nNoiz argitaratua: 05/11/30 | Kategoria: Ikerketa | Gaiak: #Osasuna\nAmerican Journal of Clinical Nutrition erreferentziazko aldizkaria da nazioartean nutrizio-gaietan. Azaroko alean, esneki gaingabetuek hipertentsioa izateko arriskua % 50 gutxitzen dutela ondorioztatzen duen artikulu bat argitaratu berri du. Aldiz, artikulu horren egileek ez dute harremanik aurkitu esne osoaren kontsumoaren eta hipertentsioaren artean.\nLan hori Nafarroako Unibertsitateko talde batek egin du, eta, horiekin batera, Alvaro Alonso Harvard Unibertsitateko Osasun Publikoko Fakultateko ikertzaileak parte hartu du. Hura da artikuluaren egile nagusia.\nSegimendua 6.000 pertsonari\nLan horretarako, bi urtez jarraian, segimendua egin zieten 6.000 pertsonari. Ikerketan, esnekien kontsumoa eta hipertentsioa garatzeko aukerak aztertzen dira.\nEsne gaingabetua edaten duten pertsonek eta esneki gaingabetu asko jaten dutenek hipertentsioa izateko % 50 aukera gutxiago dute, esnekirik kontsumitzen ez dutenekin edo gutxi kontsumitzen dutenekin alderatuta. Aldiz, ez dute harremanik topatu esneki osoen kontsumoaren eta hipertentsioa izateko arriskuaren artean.\nHipertentsioari aurre egiteko eredu dietetikoak definitzen lagun dezakete ikerketaren emaitzek. Gainera, lehendik ezagunak ziren hainbat datuk zioten litekeena zela esnekiak hartzeak hipertentsiotik babestea, baina hauxe da helduetan harreman horren berri ematen duen lehenengo ikerketa.


P2P sareak erabiltzea delitua al da? | Ikusi makusi\n2009(e)ko martxoak 22 21:23 / 6 iruzkin / Txopi\nErantzun laburra: EZ. Erantzun luzeagoa: irabazi nahirik gabe egiten duzun bitartean, ez dago inolako arazorik! Hedabideetan behin eta berriz entzuten dugu Internetetik filmak, musika eta abar jaistea delitua dela, kartzelara joan gaitezkeela, isun handiak jarriko dizkigutela. Hori guztia gezurra da eta artikulu honetan frogatu egingo dugu.\nEduki pedofiloak sortzea eta edukitzea delitua da. Noski. Eta eduki horiek P2P sareen bitartez zabaltzea ere bai. Logikoa, arrazoi berdinengatik. Egileek dituzten legezko eskubideak errespetatu gabe, etekin ekonomikoak ateratzea, adibidez egilearen baimenik gabe filmeen kopiak eginez eta kalean salduz, delitua izan daiteke. Ados. P2P sareen bitartez edo Interneteko beste edozein tresna erabiliz, berdina egitea ere delitua izan daiteke. Logikoa, arrazoi berdinengatik.\nBaina, gehienetan gertatzen den bezala, zuk edukiak irabazi nahirik gabe partekatzen badituzu, zer? Eduki horiek inori saldu beharrean zuk zeuk ikusteko, ikasteko edo/eta entretenitzeko erabiltzen badituzu ere delitua al da? Bada, orduan, ez; zaude lasai, ez zara inolako deliturik egiten ari. Demagun liburu bat erosi eta irakurri egiten duzula. Asko gustatu zaizu eta zure ezagun bati uzten diozu, musu truk. Delitu bat egin duzu? Noski ezetz. GARA erosi, goitik behera irakurri eta senide, lagun edo lankide bati ematen badiozu berak ere irakur dezan, delitu bat egin duzu? Noski ezetz. Eta Internet bitartez gauza bera egiten baduzu, orduan delitu bihurtzen al da? Horrek ez dauka zentzurik.\nEstatu espainiarrean P2P sareen bitartez copyrightarekin babestutako filmak eta musika deskargatzeagatik orain arte ez da inor zigortu. Inor ez. Inoiz ez.\nInterneten adituak diren abokatu guztiek berdina esaten dute eta arrazoi dutela erakusten duten frogak ere badituzte: Estatu espainiarrean P2P sareen bitartez copyrightarekin babestutako filmak eta musika deskargatzeagatik orain arte ez da inor zigortu. Inor ez. Inoiz ez. Eta ez hori bakarrik, Fiskaltza Nagusiak, legeen irakurketan zalantzarik egon ez zedin, 2006. urtean barne zirkular bat zabaldu zuen, bertan argi eta garbi esanez etekin ekonomiko zuzena eta egiaztatua egon ezean, P2P sareak erabiltzea ezin dela delitu bezala hartu. Eta delitu bat burutzen ari den susmorik egon ezean, ez poliziek ez epaileek ezin dituzte jendearen komunikabideak zelatatu eta, beraz, jasotako informazioa egile eskubideen urraketak salatzeko erabili.\nBaina, orduan, zer gertatzen da? Zergatik entzuten dugu etengabe P2P sareak erabiltzea delitua dela?\nEdukiak eta beraien euskarriak\nLiburuak, egunkariak eta orain arte partekatu izan ditugun informazioak eta ezagutzak, betidanik euskarri fisikoei lotuak egon dira. Edukiaren eta euskarriaren artean ez zegoen alderik. Bata besteari atxikita zegoen eta ezin ziren banandu bietako bat kaltetu gabe. Argazki bat, disko bat, film bat, aldizkari bat edo dena delakoa nik zuri ematen banizun, nik ezin nuen eduki hori gozatzen jarraitu (zuk zeneukalako). Eta kopiak egitea hain zen garestia, ez zuela merezi.\nGure gustoko edukien kopiak egitea eta partekatzea erraza, ia gasturik gabea eta bapatekoa bihurtu da.\nBaina, gaur egun, teknologiari esker, argazkiak, filmak, abestiak eta baita liburu digitalak ere kopiatzea posible da. Ez hori bakarrik, gure gustuko edukien kopiak egitea eta partekatzea erraza, ia gasturik gabea eta bat-batekoa bihurtu da. Aldaketa ederra, ezta? Beraz, esan dezakegu, geroz eta gehiago, alde fisikoaz askatu eta edukiak immaterialak direla: nik zuri edukia eman arren, nik ere eduki hori izaten jarraitzen dut (biok daukagulako!). Aldaketa hori, beraz, teknologiak ekarri duen abantaila da. Eta aldaketa guztiak bezala, bere ondorioak ditu…\nInprentek eskribauak desagerrarazi zituzten, hedabideek berriz pregonariak. Internetek beste bitartekari asko desagerraraziko dituela dirudi.\nIrratia asmatu aurretik, Euskal Herriko hiri eta herriek pregonariak zituzten, baina informazioa kudeatzeko era hobeak asmatu zirenean (eguneko prentsa, irratia, telebista, etab.) eraldaketa bat gertatu zen. Orain Internetek informazioa kudeatzeko era hobeak eskaintzen dizkigu, eta beste eraldaketa berri bat gertatzen ari da. Inprentek eskribauak desagerrarazi zituzten, hedabideek berriz pregonariak. Internetek beste bitartekari asko desagerraraziko dituela dirudi.\nBatzuei eta besteei gehiago ala gutxiago gustatuko zaizkigu aldaketok, baina gure historiari begirada bat botatzen badiogu, teknologiak eskainitako hobekuntzak gizartean ezarri eta zabalduko direla ulertuko dugu. Horrela gertatu izan da aurrekoetan: hobekuntza teknologikoek norbanako batzuek kaltetu arren, berrikuntza orokorrean gizartearentzako onuragarria baldin bazen, teknologia horrek aurrera egitea lortu izan du.\nInternetek oro har eta P2P sareek zehazki, gure historian inoiz ez bezala informazioa, kultura eta ezagutzak partekatzeko ematen dizkiguten aukerak ikusita, geratzeko etorri diren teknologiak direla ondoriozta dezakegu.\nGaur egun, Internetek oro har eta P2P sareek zehazki, gure historian inoiz ez bezala informazioa, kultura eta ezagutzak partekatzeko ematen dizkiguten aukerak ikusita, geratzeko etorri diren teknologiak direla ondoriozta dezakegu. Beraz, nahiz eta funtzionatzeko dinamikak aldatzea beti gogorra den, eraldaketan aurrera egiteak merezi duela jakin behar dugu. Baina noski, funtzionatzeko era zahar eta txarragotik mozkin ikaragarriak ateratzen dituenak, ahaleginak eta bi egingo ditu aldaketa atzeratzeko. Ahal izanez gero, baita aldaketa gelditzeko ere. Hau da, adi ez bagabiltza, gutxi batzuen berekoikeriagatik, gizarte osoak aurrera egitea oztopatuko da. Eta nork egingo luke horrelako astakeria bat? Galdetuko du baten batek.\nEskribau eta pregonari lanbideak bitartekari lanbideak dira. Eskribauek idazlearen eta irakurleen arteko bitartekari lana egiten zuten, testuei zabalkunde handiagoa emanez. Pregonariek, berriz, albisteak kalerik kale zabaltzen zituzten, jendea herriko gora-beherez jakitun mantenduz. Gaur egungo diskoetxe erraldoiak, talde mediatiko handi-mandiak eta zine produkzio-etxe boteretsuak ere, sortzaileen eta jasotzaileen arteko bitartekariak dira.\nBaina gaur eguneko hauek, iraganekoak baino askoz boteretsuagoak dira. Enpresa hauetako hainbatek munduko aberri askok baino diru gehiago mugitzen dute eta gobernu askotako erabakietan eragiteko gai dira. Hedabide tradizional garrantzitsuenen akziodunak edo zuzenean jabeak direnez, beste hamaika gaitan egiten duten bezala, iritzi publikoa beraien interesetara moldatzen dute. Horregatik onartzen dira kanon digitala sortzen duten lege zentzugabeak. Horregatik Estatu frantziarreko ADAMI kudeaketa entitateak edo Estatu espainiarreko SGAE kudeaketa entitateak defendatu beharko lituzketen sortzaileei barre egiten diete. Horregatik engainatuta mantentzen gaituzte P2P sareak erabiltzea deabruari arima ematea besteko bekatua dela pentsaraziz. Horregatik entzuten dugu behin eta berriz sortzaileak krisian daudela Interneteko deskarga bakoitza salmenta bat gutxiago ei delako. Eta beste hainbat gezur eta manipulazio.\nEta, zoritxarrez, txarrena oraindik heltzeko dago: G8 elkartearen azken bileran, jabetza intelektuala nola edo ala blindatzea lortzeko hitzarmena egin zuten munduko aberririk aberatsenek; Estatu frantsesean, egileen baimenik gabe edukiak jaisten dituenari hiru oharren ostean Interneteko konexioa kendu nahi diote; ADAMIk Interneteko deskargek kanona izatea nahi du; Estatu espainiarreko gobernuak iragarri berri du 2009. urte honetan, oso gaizki ikusiko diren neurriak hartuko dituztela P2P sareen aurka; SGAE Interneteko operadoreak estutzen ari da kontratuetan klausula bat jarri ondoren beraien bezeroen komunikazioak zelatatu ditzaten. Eta nork daki zer gehiago egiten saiatuko diren…\nBidegabekeria hauek guztiak pairatzen ditugun bitartean, aipatutako eraldaketa martxan da: era askean kopiatzea baimentzen duten edukiak biderkatu egiten dira Interneten (adibidez Xabier Amurizaren liburua eta Joakin Balentziaren poesia liburua); 2008. urtean gehien saldutako musika bilduma aske kopiatu daiteke; P2P sareak ekonomiarentzako onuragarriak direla erakusten duen txostena argitaratu du Holandako Gobernuak. Internet bidez saltzen den musikari esker, musika salmentak gora egiten ari dira; Googlek, teknologia eta plataforma berri batzuen bitartez, musika industria zaharkitua eraldatzen saiatuko dela dio; P2P sareetan beste inon (ezta ordainduta ere) aurkitu ezin izango genituzkeen edukiak daude; Internetek ematen dituen aukerei esker, gizarteak gero eta gehiago partekatzen du (Wikipedia, blogak, foroak, wikiak, P2P sareak, etab.). Eta hau hasiera besterik ez da…\nEdukiak beraien euskarrietatik askatu ditu teknologiak, eta negozio eredu berriak aurkitzen ez dituzten bitartekariak desagertu egingo dira.\nBeraz, bukatu dezagun fartsa hau. Negozio eredu zaharkitu bati oratuta jarraitzen duten bitartekari horiek guztiek utz gaitzatela bakean. Bidegabeko legeak ezarriz eta gizateriak betidanik egin duena egitean, partekatzean, errudun sentiaraziz ez dute abian dagoen eraldaketa geldituko. Edukiak beraien euskarrietatik askatu ditu teknologiak, eta negozio eredu berriak aurkitzen ez dituzten bitartekariak desagertu egingo dira.\nArgitaraketa: Artikulu hau GARA egunkariko GAUR8 larunbateko gehigarrirako prestatu dut eta 2009ko urtarrilaren 24an argitaratu da.\nEn España el intercambio de archivos, sin ánimos de lucro, es legal\nEl P2P no es un crimen, dicen los jueces\nGoogle quiere cambiar la industria musical\nJudge: 17,000 illegal downloads don’t equal 17,000 lost sales\nVídeo – David Bravo – Redes P2P y propiedad intelectual\n/ Etiketatua: gara, gaur8, jabetza intelektuala, p2p, partekatzea\n6 Thoughts on “P2P sareak erabiltzea delitua al da?”\nxabier on 2009(e)ko martxoak 24 at 1:24 esan zuen:\nOso artikulu argigarria, Txopi. Beste horrenbeste pasa den larunbatean Gaur8n Wikipediaz argitaratu duzuna. Eskerrik asko zure lan onagatik: baliabide berriak eta ikuspegi berriak zabaltzen dituzu. Ez nekien Citizendium hori sortua zela Wikipediaren “akatsak” gabe jakintza zabaltzeko asmoaz. Ez da ideia txarra, ona da denetarik egotea, baina arau eta muga gehiegi jartzen dizkiete euren buruei beharbada. Interesgarria izango da ekimen hauen bilakaera ikustea (Wikipediarena bada interesgarria dagoeneko). Aurrera beti.\nTxopi on 2009(e)ko martxoak 24 at 22:05 esan zuen:\nAupa Xabier. Eskerrik asko zure hitzengatik.\nJesus on 2009(e)ko martxoak 25 at 18:10 esan zuen:\nArtikulua ondo dago eta jarritako argudioak borobilak dira, baina beldur naiz zaharkiturik ote dauden. Denbora aurrera doa eta legeak aldatzen ari dira (edo aldatzeko asmoa igartzen zaio lege-egileari). Hari beretik ere, “Informazio gehiago” azken atalean agertzen den esteken multzoan aspaldiko datuak eta gertaerak biltzen dira.\nArtikuluaren izenburua galdera bat da eta demagun bere erantzuna EZETZ dela. Baina, zoritxarrez, kezkagarriena galdera honi dagokion erantzuna izango litzateke:\nEpe laburrean, P2P sareak erabiltzea delitua izango al da?.\nTxopi on 2009(e)ko martxoak 25 at 18:44 esan zuen:\nEgia da artikulu honen edukia pizkat zaharkitua dagoela. Webgune honetan orain argitaratu dudan arren, orain dela hilabete bi idatzitako testua dela kontutan izan behar da (“Argitaraketa” oharrean azaltzen da).\nHala ere, legeak geldi-geldika aldatzen dira eta horregatik azaltzen den gehiena zuzena izaten jarraitzen du. Baita esteketan aipatzen diren artikulu horiek ere. Lege aldetik (oraindik) ez da ezer aldatu, eta beraz, argudioak berdinak izaten jarraitzen dute.\nEtorkizunean gertatuko denari buruz, hemen dituzu iritzi batzuk:\nBaina kontuz, iritziak besterik ez bait dira. Estatu frantziarrak HALOPI legea delakoa onartu arte, eta bertan azkenean zehatz-mehatz zer jartzen duen ikusi arte, orain gauden egoera berdinean egongo gara. Eta Estatu espainiarrak etorkizunean lege berri bat onartzen badu, berdin. Ordurarte, denak berdin jarraituko du.\nBaina bai, ados nago etorkizunean zer gertatuko den jakitea edo behintzat horri buruz hausnartzea entretenigarria dela. Baina hori, zuk agertzen zenuen bezala, beste artikulu bat izango zen: P2P sareak erabiltzea delitua izango al da?\nNi oraingoz, egun gauden egoera ulertzearekin (eta azaltzen saiatzearekin) konformatzen naiz. Etorkizunean zer gertatuko den jakitea oso zaila da (ezinezkoa?). Indar kontrajarriak daude fronte ugaritik eta egia esan ez dakit urte batzuk barru non egongo garen. Nire uste apalean, aukera guztiak daude irekita. Hain sistema handi eta konplexuek epe ertain eta luzean noruntz egingo duten jakitea dagoen gauzarik zailenetakoa da. Zuk informazioa baduzu, nola ez, interez osoz entzun/irakurriko zaitut, era honetako gaiei buruz ikastea oso gogoko bait dut.\nEskerrik asko artikulua eta estekak irakurtzeagatik. Horrelako lagunekin idazteko animoak ematen ditu eta. Ondo segi!\nJesus on 2009(e)ko martxoak 25 at 19:13 esan zuen:\nNire beldurra historia (edo ohitura) aldetik dator. Izan ere, Espainiak beti hartu du Frantzia eredutzat eta handik datorrena aplikatzen saiatu da. Oraingoan ere, argi dago Molina ministroak (http://molinapirate.blogspot.com/) Sarkozy aintzat hartuko duela, ez baita entzuten beste eredurik aurreikusten duenik.


Euskadik nekazaritzako elikagaiak sustatzen ditu milioi erdirekin – Ekonomiaren KZ\nEuskadik nekazaritzako elikagaiak sustatzen ditu milioi erdirekin\nEkonomiaren Garapen, Iraunkortasun eta Ingurumen Sailak abuztuaren 2an itxiko du euskal nekazaritza, elikagai, arrantza eta basogintzako produktuak Euskal Autonomia Erkidegotik kanpoko merkatuetan 2021ean sustatzeko laguntzak eskatzeko epea. Programa “lehiatu Sustapena” da, eta 500.000 euro ditu.\nPrograma horren helburua Euskadi elikaduraren eta gastronomiaren arloko “nazioarteko erreferentziazko lurralde” gisa sendotzea da, eta Ekonomiaren Garapen, Iraunkortasun eta Ingurumen Sailak Euskadiko nekazaritzako elikagaien kate osoa eta haren kalitatezko produktuak nazioarteko merkatuetan babesteko duen politikaren barruan kokatzen da.\nDeialdiaren oinarriek jasotzen dutenaren arabera, laguntzak arrantza-, elikagai- eta baso-produktuak eraldatzeko eta merkaturatzeko industriaren sektoreetako enpresei emango zaizkie, ardogintzari izan ezik, azken horrek laguntza propioak izango baititu.\nOnuradun bakoitzeko laguntzaren gehieneko zenbatekoa 10.000 eurokoa izango da banakako ekintzetarako, eta 30.000 eurokoa sustapen-programetarako. Sustapen-programak plan integraltzat hartuko dira, eta horietan, gutxienez, sei jarduera aurreikusten dira hiru herrialdetan.\nDiruz lagundu daitezkeen ekintzen artean daude azoketan eta zuzeneko edo alderantzizko merkataritza-misioetan parte hartzea edo parte hartzea, bai eta sustapen- eta dibulgazio-materialak egitea ere.\nEz dira diruz lagunduko Ekonomiaren Garapen, Iraunkortasun eta Ingurumen Sailaren edo Merkataritza, Industria eta Nabigazio Ganberen stand bat duten azoketan edo kanpo-merkataritzan enpresei laguntza finantzarioa ematen dieten antzeko erakundeetan parte hartzea, ezta euskal enpresei azoka-espazioa eskaintzea ere.\n← Zortzi milioi, 4.0 industria bultzatzeko\nGipuzkoako ostalariek ez dute uste udarako aurreikusitako okupazioa lortuko denik →\nIndustriak salmentak % 22 igo ditu martxoan


Gaurko gaia duela hilabete batzuk iritsi zitzaigun eta gordeta izan dugu. Gaur, hemen plazaratzeko oso egun aproposa dela uste dugu:\nZiurrenik entzun duzu asteburu honetan, Bilbon, errugbi final europearrak jokatuko direla. Ekimen historikoa da eta eragin handia izango du ekonomian zein hiriaren izenaren zabalkuntzan. Ekintzak eta animazioak egongo dira asteburuan zehar Bilbotik eta espero dugu giro sanoa eta aparta sortzea.\nEkimen honek gogora ekarri digu duela 23 urte, 1995. urtean Nelson Mandela presidenteak, berradiskidetze mailan pausoak eman nahian, Hegoafrikan antolatu zuen Munduko Errugbi Txapelketa. Bertan, Mandelak Hegoafrikako beltzak animatu zituen ordura arte gorrotatzen zuten herrialdeko errugbi selekzio nazionala babes zezaten (Springboks izenez ezagutzen da taldea). Kirol honek arrazakeria gainditzen lagundu zuen herrialde hau eta bere historiaren une hau aipagarria eta arrakastatsua bihurtu zen. Gaur gun kiroletan ikusten diren istiluekin, zein polita den hau gogoratzea...\nBaina ez dugu ekarri arrakastaz edo arrazakeriaz aritzeko, berdintasuna aldarrikatzeko baizik. Hona hemen 2017ko urtearen amaieran Joma Sportek argitaratutako iragarkia:\nEz, ez da gizonezkoen kirola; izan ere, ez baitago gizonezko edo emakumezkoen kirolik. Kirolak badira eta edozeinek praktikatu ditzake balditzarik gabe. Honen ildora, #GukEreJolastenDugu bideoa jaso dugu eta zurekin partekatu nahi dugu. Aldarrikapen bat da, errugbi neska jokalarien eskutik; erakundeei eskatu nahi diete laguntza gehiago emakumezko taldeentzat. Bide batez salatu nahi dute iragarki ofizialean gizonak baino ez direla agertzen. Hona hemen gure laguntza zeuren bideoa eta aldarrikapena zabaltzeko:\nZorionak Gernika, Getxo, Universitario Bilbao Neskak eta Eibar taldeei, ez duzue inoren baimena, geldiezinak zarete eta nahi duzuena lortuko duzue!! Aupa zuek!!


Berriogoiti - Berriobeitiko Udala\nMaila historikoa: Herria.\nMaila administratiboa: Berriobeiti Udalerriko Kontzejua.\nKontzejuaren helbidea: Santa Eulalia kalea 47 p.k.31195 Berriogoiti (NAFARROA).\nTelefonoa: 948 30 31 29.\nKontzeju-burua: Javier Jáuregui de Carlos.\nKontzeju-kideak: Juan Miguel Muñoz, Itziar Arteta, Cristina Robles, Carlos Rodríguez.\nMankomunitatea: Iruñerriko Zerbitzu Mankomunitatea.\nBiztanlegoa (2011/12/31): 787 biztanle.\nAzalera: 2,29 Km².\nItsas mailarekiko altitudea: 465 metro.\nKomunikazioak: N-240 (Iruñea-Donostia) errepidearekin elkartzen den tokiko errepidea.\nEzkaba mendiaren behealdean dugu kokaturik Berriogoiti Xulapain ibaiak bustitzen duelarik. Herriaren iparraldeko mugan Untzu (Xulapain) dugu, hegoaldekoan Aitzoain eta Berriobeiti, ekialdekoan Ezkabarte bailara eta mendebaldekoan Ballariain.\nLeku historiko garrantzitsua izan zen. Handiki eta elizgizonak borrokan ibili ziren beronen jabetzarengatik. Herriaren ondoan dagoen leinu-etxeak eskualdeko ekonomia eta administrazioan eragin handia izan zuen. XVII. mendean biltzar lekua zen. Hirutasun Santuaren basilikan (gaur desagertua) Berriobeiti, Añezkar, Oteitza, Ballariain eta eskualdeko beste zenbait herrietako zinegotziak biltzen ziren.\nMartin Aldaz eta Catalina Berrio izan ziren jauregiaren lehenbiziko jabeak (1523). Fausto Eslava Jauna zen 1667an Berriogoitiko eraikina eta zergen jabe, bertako krimen-jurisdikzioa eskuratu baitzuen altxor publikoari ordaindu zizkion 600 dukerriren truke. Modu horretan jaurgo-leku izatera pasa zen herria eta izaera horrekin mantendu zen XIX. mendearen hasiera arte. 1802an alkatea Real Defensako markesak izendatzen zuen eta honek zuen ere parrokiaren gaineko zuzentze-eskubidea. Urte harrez geroztik, jauregia Gendulaingo kondea eta haren oinordekoena da.\n1850ean eskola zuen Berriogoitik, 640 errealez horniturik.\nAbuztuaren azkeneko asteburuan ospatzen dira bertako jaiak.\nErdi irekiko frontoia.\nZENDEAREN EGUNA BERRIOGOITI 2006


N_20170407_autismo - UPV/EHU\nAutismoa ikasgeletan sartzen denean: topaketaren garrantzia\nAdituek diote indartu egin beharko litzatekeela irakasleen eta autismoa duten pertsonen gurasoen arteko konfiantza\nLehenengo argitaratze data: 2017/04/07\nAstrid Ulnos, Beatriz Tomey, Maria Jesus Compadre, Vilma Coccoz eta Ana Goiricelaya\nApirilaren 2an, igandea, Autismoari Buruzko Kontzientziazioaren Nazioarteko Eguna ospatu zen. Egun hori zela eta, UPV/EHUk EHUkultura-Bizkaia kultur egitasmoaren bitartez, eta TEAdir-Euskadirekin batera (autismoarekin konpromisoa duten pertsonen eta gurasoen elkartea), jardunaldi bat antolatu zuen joan den asteartean: ‘Cuando el autismo entra en las aulas: la importancia del encuentro'. Jardunaldion helburua zen, batetik, autismoen inguruan hausnartzea eta, bestetik, gurasoen topaketetan behin eta berriz agertzen den gai bat jorratzea: eskola.\nEskola garaiak urduritasuna sortu ohi du Espektro Autistaren Nahasmendua (AEN) duten haurren familiengan, baina baita irakasleengan ere; izan ere, eskolatzean hurbiltzen dira haur horiek lehen aldiz mundura, eta zailtasun ugari izaten dituzten hurbilpen horretan. Antolatzaileei iruditu zitzaien garrantzitsua zela gai hori eztabaidatzea, eta, horretarako, mahai gainera ekarri zituzten arlo horretan parte hartzen duten hainbat pertsonaren iritziak eta posizioak: haurrenak, familienak, irakasleenak eta terapeutenak.\nIaz, Aimarrek (AEN duen haurra eta UPV/EHUko AZPko lankide baten semea), Lehen Hezkuntzako eskolatze aldia amaitu zuenean, bere betiko eskola utzi zuen, eta ikastetxeak agur bideo bat egin zion, harentzako eta familiarentzako opari gisa. Bideo horretan Aimarren ikastetxeko bizitzaren hainbat zati agertzen dira. Beheko bideo honen oinarria da:\nCUANDO EL AUTISMO ENTRA EN LAS AULAS from UPV/EHU on Vimeo.\nBideo horren aitzakiaz, mahai inguruan aurkeztu ziren gurasoek eskolarekin lotuta dituzten hainbat zalantza. Honako hauek parte hartu zuten hitzaldian: Vilma Coccoz, autistekiko tratuan ibilbide luzea duen psikoanalista; Beatriz Tomey, Leioako Altzaga Ikastolako orientatzailea; Astrid Ulnos, Pedagogia Terapeutikoko irakaslea, eta Ana Goiricelaya, TEAdir-Euskadiko presidentea.\nParte hartzaileek nabarmendu zuten gai honi beste modu batera begiratu behar zaiola. "Autismoaren gaia jorratzeko, beste begi batzuekin begiratu behar dugu; begiak irekiak izan behar ditugu, eta hala gure neska-mutilei nola gizarteari berari begiratu"; horrela, autistengandik ikasi ahal izango dugu, "haiek baitira gure irakasleak, haiek irakasten digute". Horrez gain, nabarmendu zuten ezinbestekoa dela irakasleen eta gurasoen artean konfiantza izatea, eta azpimarratu zuten eskola oso-osorik ulertu behar dela. "Notei eta arlo akademikoari baino ez badiegu garrantzia ematen, eta aukera galtzen dugu beste eremu batzuk kontuan hartzeko. Eskola oso-osorik kontuan hartzeak esan nahi du harremanetarako oinarrizkoak diren beste elkarbizitza eremu batzuei ere erreparatzea: jolastokia, eskolaz kanpoko ekintzak, jantokia…", azaldu zuten.\n«Joko arauek ez dute balio»\nGainera, aipatu zuten "behar-beharrezkoa" dela ume horien "logika subjektiboa" barneratzea, eskolatzerakoan gertatzen zaiena ulertzeko. Ondorio horietako bat da, hain zuzen, ume horiek ikaskuntzarekin duten "harreman zaila". Horiek mundua aditzeko era "guztiz desberdina" dutelako.\nHalaber, adierazi zuten gure inguruko "joko arauek" eta "gizarte kodeek" ez dutela balio. Izan ere, joko arau horietan "tematzen" bagara, ezingo diegu erreparatu "AEN duten pertsonek irekitzen dituzten ateei".\nMalgutasunaren beharraz ere ohartarazi zuten: "Heldu gisa (gurasoak, irakasleak...) dugun autoritateari heltzen badiogu, zailago izango zaigu haur horiengana behar bezala iristea. Ez dezagun gure presentzia puztu; izan ere, jarrera horrek larritu, inbaditu eta estutu egiten ditu. Eta utz diezaiogun haurraren ustezko heziketa txarragatik etengabe barkamena eskatzeari", adierazi zuten.\nAzaldu zuten AEN duten pertsonak ez direla diziplina behar duten "bihurriak"; kontua da ezin diotela gure eskaerari erantzun eta gure aldetik malgutasuna behar dutela. Parte hartzaileek azpimarratu zuten "ikasgelako denborak, arauak, prozedurak, ebaluazioak eta abar AEN duten pertsonen arabera egokitu behar ditugula, eta ez alderantziz". Adierazi zuten denentzako espazio kolektibo bat sortu beharko litzatekeela, berezitasunak errespetatuko dituena eta haiei diren bezala hazten lagunduko diena. "Haiek bilatzeari uzten diogunean aurkitzen ditugu", azaldu zuten. "Eta orduan ikusten dugu benetan nolakoak diren, hor ikusten dugu benetan nor diren".\nGainera, esan zuten ikasgelak "leku zoragarriak" izan daitezkeela AEN duten pertsonentzat, "ikasgelako kideek kontuan hartu, errespetatu eta lagunduko" dituztelako. Eta haiek ere ikasgelan "ekarpenak egin" ditzaketelako, bai beren interesak edo berezitasunak aintzatesten edo lehenesten dituztelako edo, besterik gabe, haiek ikasgelan egote hutsarekin beste heldu batzuei hainbat balio erakusten dizkietelako, besteak beste, pertsonekiko, gizarteko aniztasunarekiko eta subjektuaren duintasunarekiko errespetua.


San Sava katedrala - Wikipedia, entziklopedia askea.\nArcheparchy of Belgrade and Karlovci (en)\nAleksandar Deroko (en)\nArroka, haitzurdina eta urrea\n77,34 ( ) m\nSan Savaren katedrala (serbieraz: Храм Светог Саве edo Hram Svetog Save) Belgradeko (Serbia) eliza kristau ortodoxoa da, Europako eliza ortodoxo handiena. Eliza San Savari eskainita dago. San Sava Serbiako Eliza Ortodoxoaren sortzailea izan zen eta herrialde horren garrantzi handiko pertsonalitatea. Eliza oraindik eraikitzeko prozesuan dago.\nSuposatzen da katedral berria 1595ean otomandarrek San Savasen gorpuzkiak erre zituzten leku berean dagoela. Eraikuntza 1935an hasi zen eta gaur egun aurrera darraio. Dirua dohaintzen boluntarioetatik eskuratzen dute.\n1895ean, gorpuzkiak erre eta hirurehun urte geroago, Belgraden tenplua berreraikitzeko elkarte bat sortu zen. Helburua aurrekoaren toki berean berri bat eraikitzea zen. Hasieran eliza txiki bat egin zen baina benetako eraikuntza hasi zenean txiki hori beste toki batera eraman zuten. 1905ean lehiaketa irekia antolatu zen eliza berriaren diseinua aukeratzeko; antza, aurkeztu ziren proiektuak, bost, ez ziren egokiak eta atzera bota zituzten. Balkanetako Gerrak lehendabizi (1912-1913), Lehen Mundu Gerrak ondoren (1914-1918) proiektua geldiarazi zuten. 1919an berriro ekin zioten asmoari. 1926an beste lehiaketa ireki zen eta orduan 22 proiektu aurkeztu ziren; guztien artean Aleksandar Deroko arkitektoarena aukeratu zen. Eraikuntza 1935ko maiatzaren 10ean hasi zen. 1941an, Bigarren Mundu Gerrarekin, obrak berriro ere gelditu behar izan zituzten, orduan Luftwafferen bonbardaketen beldurrez. Gerra urte horietan eliza biltegi eta aparkaleku moduan erabili zuten. 1958an German Serbiakoa patriarka lanekin bukatzeko baimena eskatu zuen. 88 eskaera egin zituen baina gobernu komunistak ez zion baimenin eman 1984 arte. Elizaren jarraitzeko aukeratutako arkitektoa Branko Pešić izan zen. Proiektuak berritu eta gero 1985aren abuztuaren 12an lanak berriro martxan jarri ziren. Kanpoaldea 2003an bukatutzat eman ziren. Geroztik barrualdea ari da osatzen.\nSan Savaren katedrala Belgraden aurrera eramaten ari den eraikuntza handiak sortzeko dinamika barruan kokatu daiteke. Elizaren erdiko habeartea gurutze greziarraren itxura erakusten du. Erdian kupula handi bat du, lau petxinen gainean jarrita, alboetan abside gaineko sasikupula txikiagoekin. Sasikupula bakoitzaren azpian arkuekin heldutako galeria dago. Kupulak 70 metro ditu eta gainean urre zilarreztatuko gurutze nagusia 12 metro ditu; horri esker, katedrala 82 metro lortzen ditu. Garaiera gutxi izango balitze ere, katedrala hiriaren toki ikusgarrian kokatuta dago eta ikuspuntu guzietatik ikus daiteke. Katedralaren hedadura osoa 3.500 m²koa da, 91 metro luzeraz ekialdetik mendebaldera, eta 81 metro iparraldetik hegoaldera.\nTenpluaren kapazitatea 10.000 pertsonentzat da; gainera, koruan 800 eserleku ditu. Sotoan kripta bat dago non San Savaren altxorra dagoen eta San Lazarren hilobia, guztia 1.800 m²ekin. Fatxada marmol zurizko eta granitozkoa da.\nMultimedia: Temple of Saint Sava


Bluetooth Glorious Auto Oreka Scooters - Jomo Teknologia Co, SL\nBluetooth Glorious Auto Oreka scooterretarako\nModu bikaina da saltzaileak benetako eta behar bezala-ospetsu bat erosteko perspectiva halako intzidentzia nullify, arren. Horrela, ez duzu zure planteamendu galduko eta ez dute asko kezkatu dagokionez oncoming trafikoa. The 2 Wheel Balancing Scoote r Powerboard`s bateria bizitza by zuzena da, eta unitate honekin euforiko izango duzu uneoro bezala nicely. Scooter bertan bateria adierazle ditu bateria gaitasuna maila ikusteko, ezin duzu joan. Ikusi ADA Gurpil-aulkiak, mugikortasun laguntzak, eta beste energia-bultzatuta Mugikortasun Gadgets horrek hemen irakur daiteke zuretzat beharrak. Beraz, ikasten du 8.5inch Smart Balance Scooter Bluetooth hoverboard big gurpilak K7 ikuspegi orokorra hemen erosketak aurretik. Hemen polit bat ebaluazio Bideo honetan kopuru bat laburbiltzen hori da. moda pasatzean On, zuk lotzen dugu hornitzaile to ondoren zure ikuspegi orokorra konpilatu dugu ikasteko eta konektatu egingo korporatiboa US barruan\nBeharko soilik Nahi izanez scooter erabilera egiteko aisialdirako berezia auto orekatzeko hoverboard izango nahikoa baino handiagoa. Halaber, scooter lur guztiak dira, eta horiek erabili behar duzu lokatza, elurra, kale eta hondar gainazal batean. Hasiera batean, auto orekatzeko hoverboard K7 8.5inch gurpil handia da eta off-road bertan hondartzako paseoak egokia. Hain ona ibilaldiak esperientzia dauka. Bigarrenik, 500W motorrak, botere indartsu. Hirugarrenik, bi sistema-plaka, ekoizpen eta salmenta ondorengo eraginkortasuna hobetzeko. Gainera, modua pribatua da esklusiboa itxura patente, gehiago berezia. Hala ere, talde defendatzen lan eskutik legegileak dituzten helburu batekin, bere erabilera legeztatzeko. Beharko bat erosi duzu? Beraz, erosi aurretik hoverboard bermatzeko bere bateria eraginkortasunez babestuta eta kudeaketa bikaina eta kargatzen unitate dator. Zen Ul2272 ziurtatzen pasatu da?\nHoverboard arabera Powerboard seguru aski garestia auto-orekatzeko scooterretarako kanpo hor egon liteke, eta galdera guztien eskatuz: "Is balioa prezio da? The Koowheel auto orekatzeko scooter prezioa oso arrazoizkoa .Izan ere, Koowheel ez dadin kalitate txikiko bezeroen segurtasuna produktu. Bikaina aukeraketa bat bada han Litekeena da haurrekin gazteagoa da zaldiz izango da. The Auto-orekatzea Scooter K8 KOOWHEEL arabera, oso erraza da erabiltzeko izan daiteke, eta, besterik Ziur eduki zerbait taula honetan zaldiz berriz, gai izango duzu behar duzun. Ezaugarriak:\nHoverboard K8 Milanen diseinatu, jatorriz EBko merkatu pertsonalizatuak da\nEzkutuko Handle diseinua, erraz egiten\nOff errepide gurpil diseinu, erraz harrapatzeko begi batez besteko eredu artean\nSlim eta arintasuna\nPedalei lerro Green\nKoowheel ez egin kalitate txikiko produktu\nHoverboard K8 Top kalitatea estandarra jarraitzen\nErabili Top hornitzaileei soilik PCB for, Motor, Charger\nfidagarriena 24V 6.5inch hoverboard The\nBateria betetzen ditu segurtasun arauak guztiak\nBaxuena akastuna tasa\nBeraz, hau auto orekatzeko scooter pilotuek segurtasun onena ezaugarri bat dauka. Ondoren hanka bat swegway gainean. Nahi duten zerbait eraginkor eta merezi ordaintzeko prest dituztenentzat, orduan hau da zure aukerarik onena da.\nPost denbora: Abu-29-2017


Elika agricultura | Birusek eragindako landare-gaixotasunak ugaltzea 13/10/10 - Elika agricultura\nBidaltze data 10 urria, 2013\nLandareen Osasunerako Panelak balioetsi egin zuen honako birus hauen izurrien arriskua Europako Batasunerako (EB): Arabisaren mosaikoaren birusa (ArMV), marrubiaren eraztun itxurako orban latentea, mugurdiaren eraztun itxurako orbana (RpRSV), eta tomatearen eraztun beltzeko orbana (TBRV). Halaber, identifikatu egin zituen arriskuak murrizteko aukera posibleak.\nHonako hauek dira adituen panelaren ondorio nagusiak:\nLau birusak arriskuak ebaluatzeko eremuan daude. Hala ere, ArMV salbuespena da, EBtik kanpo ere hedatzen baita. Lau birus mota horiek nematodo bektoreak dituzte. Horiek arriskuak ebaluatzeko eremuan asko ugaltzen dira eta birusak tokian bertan hedatzen laguntzeko gaitasuna dute. Honako hauek dira arrisku-egoeran dauden uzta nagusiak: Fragaria, Rubus, Ribes eta Vitis. Laurak landatzen dira EB osoan.\nSarbideari dagokionez, hiru identifikatu zituzten: landatzeko landareak, landare ostalarien landare-zatiak eta lurzorua. Sartzeko aukera honela sailkatu da: oso aukera gutxi edo aukera ertaina ArMVrentzat, eta oso aukera gutxi edo ia aukerarik ez RpRSV, SLRSV eta TBRV birusentzat.\nHedatzeari dagokionez, bi egoera aztertu ziren. Badago bide naturalen bidez tokian bertan hedatzeko aukera; izan ere, ezin da ekidin nematodoek transmititutako birusak hedatzea nematodo bektoreak dauden soroetan. Horrekin lotutakoz zalantzak txiki edo ertaintzat jo zituzten, ez baitzuten informazio osorik bektoreen banaketari buruz. Giza baliabideen bidez urrutira hedatzeko aukerarik ia ez dago edo aukera gutxi daude; izan ere, egiaztatze-sistemek ez dituzte estaltzen eramaile guztiak, eta, ondorioz, ereiteko material kutsatuak eta haziak merkaturatzean heda daitezke.\nEFSA- landare-osasuna, izurriak